Aitonaren hortzak beztuta daude. «Piorrea dauka» esan zuen behin amak. Andoniri galdetu behar diot zer den piorrea.\nAitona hur bila joan denean, alpargatak buzti ditu eta su ondoan jarri nahiko ditu, beti bezala, besorik ez duen egur landuaz egindako aulki zaharraren gainean. Eskuak usaitu eta ihurtzi ondoren, ganbarara igoko da akuilu baten diametroa daukan aterkiaren bila. Babarrun zuritu gabeak hartu eta balkoira aterako ditu, aterkia zabalik utziko, babarrunak eguzkiaren beroz gehiegi lehor ez ditezen.\nHauxe da unea. Atea irikiko dut ixil-ixilik, eskailerak jetxiko eta Andonirengana ibaira joanen.\nEguzkia oraintxe etzan da zelaian basoaren adar eta ostroen sapaia hemeki-hemeki hausi ondoren. Gero hementxe etzanen gera gu ere, Andoni eta ni, alegia, gure gorputz bilutsiak lehortu arte.\n—Andoni, zer da piorrea?\nGaur hurak ez du Andoniren biluts zuria buztitzen. Ibaiak ahintzira bat dirudi. Irribarrez dago hur geldiaren bakea Andoniren gorputz bilutsiaren inguruan. Gaztetxoen lehendabiziko muxua dirudi: batetik, muxuaren beharra nabaitzen dute, bainan, bestetik, ikaragarrizko beldurra diote.\nNere jantziak Andonirenen aldamenean utzi ditut eta harri txiki bat ipini dut gainean. Beldur diot gaur izanen dugun ekaitzari eta haizeari. Geldi-une hauek beti ekarri ohi dute hegohaizea edo itsasekaitza.\n—Zelan deitzen zaio geldi-une huni, Andoni?\nAma etxeratu baino lehen aldegin behar dut. Ordu hauetan haurtxo batek baino muku gehiago jasoa izanen da.\nBai, sargoia. Aitonak askotan erabiltzen duen hitza. Esaera zahar bat ere entzun ohi izan diot sarritan: «Anima-sargoiak deabrua inguruan».\nAma orain sendagailearen etxea garbitzen egonen da. Aspaldi huntan ez nau eramaten. Sendagaileak zelan ordaintzen jakinen banu ez bezala.\nNesken artean zenbaiterainoko irrikak sortu ote ditu Andoniren gorputz zuri horrek? Eta ni ere, huretan murgiltzean, bere gorputza mirestera inguratuko natzaio.\n—Hotz al dago?\nAlferrikako galdera egin diote eta berak ere ba daki hainbeste. Erantzuna irribar batean gelditu da eta «hator lehenbailehen» esan dit. Hondarra kixkalduta dago. Gaur ibaiaren beste hertzeraino joan behar dut. Andoni lagun dudala, noski, ni bakarrik ez bait naiz ausartzen. Zuhaitzetara igoko gera eta kabiak aurkitzen saiatuko. Joan zen asteko txoriak hogei duroz ordaindu zizkidaten. Alkatearen loretegian kabi bat dago eta, jakin dudanez, datorren astean argiaren ez dakit ze hausi zuzentzera joan behar omen du hirira. Andonik biharko zihur jakinen du alkateak noiz aldegin behar duen, bere aita baserritarren alderdiko edila bait da. Kabia lapurtuko dugu berak aldegin bezain laister eta txorikumeak haziko ditugu handiak direnean txori-merkatariari saltzeko.\nHura epela dago. Aurten udara udazkenari egunak kentzen ari da eta udazkenak neguari kentzen badizkio, negua urtearen hasieratik martxoa amaitzeraino luzatuko da eta nik hamalau urte betetzen ditudanean, elurra izanen dugu eta itsasoan erabiltzen dugun txapaz jetxiko naiz Andoniren baserritik nere etxeraino. Andoniren baserrira aginduak egitera joan behar dudanean, tipulak erostera adibidez, handik txaparekin jetxiko naiz, baina hortarako, txapari atzean plastikozko zorro bat erantsiko diot tipulak barruan ekartzeko. Kastainak eta intxaurrak ere bai.\n—Gaur txoriak ez dituk bere kabietatik irtenen.\nAhoa hurez beteta zeukala hitzegin du eta bere aboza barrika baten barruan egindako oihuaren hotsa iruditu zait.\nTxoriak beldur diote beroari, noski. Sargoi dago eta «anima-sargoiak deabrua inguruan». Beldur diote. Gaztetxoek muxuari bezala. Aitonak esaten duenez, gauza txarra da garai hauetan zeruan txoririk ikusten ez denean.\nIparrekoa hasi da. Hura geldirik dago bainan hondarrak jolasa nahi duela dirudi. Odei beltzak datoz iparretik.\n—Gauerako ekaitza izanen diagu.\nZer pentsatuko ote luke aitonak ni hemen bilutsik ikustean? Hasieran, lotsa ematen zidan Andoniri begiratze hutsak bainan orain ohitu egin naiz. Gauean oheratzean, kolunpioan nabaitzen den bezalako daldar goxoa nabaitzen dut gerritik hasi eta belaunetaraino. Aitonak ez ditu gauza hauek ulertzen bainan amak bai, amak ondo ulertzen ditu; horregatikantxe joaten da sendagailearen etxera. Eta ulertzen baditu, zergatik ez nau eramaten?\n—Aitonak baratzara joan behar du eta geldi zaitez etxea zaintzen.\nArrezkeroztik ez nau berarekin eraman.\nEz ote naiz piorrea zer den galdetzera ausartuko? Lehen ere galdetu diot bainan ez dit erantzun.\n—Zer nahi duk?\n—Zer da... piorrea?\n—Hortzetako gaitz bat.\nBeldur nintzen. Asko maite dut aitona eta ez diot ezer txarrik desiratzen. Piorrea hilea erortzearen antzeko gaitz bat zelakoan nengoen.\n—Eta hilea erortzen denean?\n—Batzuetan sifilisaren seinalea. Bestetan, zaharzaroarena.\nEuriaren hotsa kristaletan entzutea da hunelako gauetan gehienbat atsegin dudana. Gaur gogotik ari du. Bihar aitonaren aterki handia eramanen beharko dut ikastolara eta lotsatu eginen naiz. Azkeneko aldiz euria egin zuenean Andonik «noren sotanaz egindako aterkia duk hori?» galdetu zidan eta lagun guztiak barre egin zuten. Zergatik ote zen? Behin, neskak desiratzen egoten direla esan zuenean bezala. Zer desiratzen ote dute? Arrokeria handia iruditzen zait Andoni bere gorputzez jardutea.


Euskal Errepublika aldarrikatzeko deia egin du gaurko EHBilduk - Noaua.eus\nEuskal Errepublika aldarrikatzeko deia egin du gaurko EHBilduk\nNoaua Aldizkaria 2018-12-06 08:57\nEspainiako Konstituzioak 40 urte beteko dituen ostegun honetan, abenduaren 6an, jai eguna izango ez dela eta inposatutako jai egun hau aldarrikapen egun bihurtzeko deia egin du EHBilduk. Manifestazioa deitu dute Bilbon, ostegun eguerdiko 12:00etan abiatuko da Eliptika plazatik. "Eskualdetik autobusa antolatu da, eta, beraz, ohiko lekuetan duzue izena emateko aukera. Ordutegia zehaztuko da izen ematearen arabera", ohartarazi du Usurbilgo EHBilduk, hitzordu honen harira NOAUA!ra helarazi duen idatzi honetan.\nAbenduaren 6an, Euskal Errepublika aldarrikatzera!\nEH Bildurentzat hurrengo abenduaren 6a ez da jaieguna izango, eta inposatutako jaiegun hori aldarrikapen egun bihurtzeko deia egin nahi diegu herri honetako subiranistei. Hala, abenduaren 6an, Espainiako Konstituzioaren 40. urteurrenean, hitzordua finkatu dugu: eguerdiko 12:00etan Bilbon, Plaza Eliptikan.\n40 urte joan dira Espainiako Konstituzioa onartu eta indarrean jarri zutenetik eta gogorarazi behar dugu Hego Euskal Herriko lau herrialdeetan ez zuela behar besteko onarpenik izan konstituzio horrek. Izan ere, duela 40 urteko euskal jendarteak argi eta garbi adierazi zuen Espainiako Konstituzioa ez dela berea. Argi esan zuen ez zuela bere egin nahi 78ko Erregimena egonkortzea helburu baino ez zeukan konstituzioa, aurreko erregimenaren aurpegi garbiketa baino ez zelako.\n40 urte joan dira orduz geroztik, eta 78ko Erregimenak -eta beraz, Espainiako Konstituzioak- konpontzeke utzi zituen arazo politikoak kalean eta instituzioetan jarraitzen dute. Horren lekuko da, esate baterako, hautetsontziak jarri eta herritarrei beren etorkizun politikoaren jabe izan eta Kataluniako Errepublika sortu nahi ote duten galdetzeagatik Espainiako Estatua herri katalanari ematen ari zaion neurrigabeko erantzun basatia.\nEuskal Herrian ere milaka eta milaka gara geure etorkizuna erabakitzeko eskubide demokratikoa daukagula uste dugunak. Gehiengo politiko eta sozial hori behin baino gehiagotan agertu da azken urteotan, besteak beste, Gure Esku Dagok deitutako mobilizazio erraldoietan edota herri-galdeketetan. Hain zuzen, baldintza eta egoera politiko eta sozial guztiek ekarri dute 78an aurpegi garbiketa behar zutela erabaki zuten indar politikoek orain mozorro guztiak kentzea eta eskura dituzten baliabide eta tresna guztiekin beren erregimena defendatzea, hau da, Espainiaren batasun hautsezina defendatzea.\nAtzeraldi demokratiko nabarmenean murgilduta dago Espainiako Estatua. Horregatik, gure ustez, herri honetako zein Espainiako Estatuko subiranista guztiok elkar hartuta eta partekatutako estrategiarekin jokatzera behartzen gaitu egoera politiko honek. Hau da, datorkigunaren aurrean, gure herrian zein aske eta burujabe izan nahi duten Espainiako Estatuko gainerako herrietan elkar hartuta, ausardia politikoarekin eta herri eta etorkizun ikuspegiarekin jokatzera behartuta gaude.\nHorregatik, gure herriari Espainiako Konstituzioa inposatu ziotenetik 40 urte betetzen direnean, Espainiako Konstituzioa gure herriaren askatasun nahiak lotzeko giltzarrapoa baino ez dela sinesten duten euskal herritarrei Bilboko kaleetara ateratzeko gonbita egiten die EH Bilduk. Herri honen erabakitzeko eskubidearen eta bere egikaritzearen alde dagoen gehiengo politiko eta soziala da giltzarrapo hori irekitzeko gai den giltza bakarra. Euskal Errepublika libre eta duinean bizi nahi duten euskal herritar guztiok hitzordu garrantzitsua dugu abenduaren 6ko eguerdian, Bilboko plaza eliptikoan\nArgi utz diezaiogun munduari Euskal Herriak ez duela ezer ospatzeko eta bai asko irabazteko, hau da, herria askea, herri burujabea eta herri justua.\nEskualdetik autobusa antolatu da, eta, beraz, ohiko lekuetan duzue izena emateko aukera. Ordutegia zehaztuko da izen ematearen arabera.


«Nafarroa Oinez hau beharrezkoa da guretzat, ezinbestekoa» | El Diario Vasco\n«Nafarroa Oinez hau beharrezkoa da guretzat, ezinbestekoa»\n'Hartu, tenka, tira' goiburua oso presente izan dute aurkezpenean.\nLodosa eta Vianako ikastolek dena prest dute bigarren herri horretan datorren igandean, urriak 16, egingo den euskararen festarako\nEL DIARIO VASCO Lunes, 10 octubre 2016, 13:09\nDatorren igandean, urriak 16, Vianan egingo den Nafarroa Oinez ikastolen eta euskararen festa «historikoa» izatea nahi dute eguna antolatzen hilabeteak daramatzaten Erentzun eta Ibaialde ikastolek. Eta horretarako gizartearen laguntza eskatu dute astelehen honetan Iruñean, Nafarroako Ikastolen Elkartearen egoitzan, egin duten aurkezpenean. Josu Reparaz, NIEko Zuzendaria; Iñigo Telleria, Ibaialde Ikastolako Zuzendaria; Maite Otero, Erentzun Ikastolako zuzendaria; Miren Balmaseda, Ekintzen Batzordeko arduraduna eta Unai Arellano Txikiak Handi proiektuaren arduraduna aritu dira edizio honen inguruko zehaztapenak ematen.\nDuela urtebete hartu zuten Lodosa eta Vianako Ikastolek, «ilusioz eta urduritasunez», Nafarroa Oinez 2016 antolatzeko lekukoa. Orduz geroztik lanean aritu dira bi ikastola txikiok, herritar askoren laguntzaz, aurkezpenean azaldu duten bezala «Oinez erronka honi eusteko gai bagarela erakutsiz».\nAntolatzaileek urte guztian zehar aipatu dute aurtengo Nafarroa Oinez historikoa dela: «Bi ikastolek elkarrekin antolatu duten lehen Nafarroa Oinez delako, bi ikastola txikik indarrak batu eta proiektu komun bat bultzatu dutelako: Nafarroa Oinez, euskara eta ikastola. Eta buruan ideia garbi bat: gure inguruan kalitatezko hezkuntza euskaraz eskaintzea».\nIñigo Telleriak azpimarratu duenez, «gure Oinez historikoa da, eta beharrezkoa bestalde. Guretzat behar-beharrezkoa den Oinez baten aurrean aurkitzen gara, ezinbestekoa, gure proiektua sendotzeko klabea dena eta hori transmititu nahi dugu gizarteari. Soka izan da gure ikurra. Bide guzti honetan gure herrietako norbanako eta erakunde desberdinak sokara gehitu ditugu, euskara denona eta guztion ardura delako eta denon artean lotzen gaituen euskararen soka indartu behar dugulako».\nLodosa eta Vianako gurasoek 18 hilabete luzez lan egin dute eta, azpimarratu dutenez, orain gizarte osoaren laguntza behar dute eguna benetan historikoa izan dadin. «Zuek zarete orain protagonistak, zuek egingo duzue historikoa gure Nafarroa Oinez egunean, zuen presentziarekin», gehitu du Lodosako zuzendariak Eta honela amaitu du: «Bete dezagun Viana leporaino eta apur ditzagun guztien artean euskarak Ebro ondoan izan dituen mugak Igande honetan, irailak 16, batu gaitezen eta lagun iezaguzue euskararen sokatik inoiz baino indartsuago TIRA egiten».\nZirkuitua Vianan barrena izango da. Hiri ibilbidea izango da, 3.6 kilometro dituena, eta lau gunetan banatuta. Asfaltatutako zirkuitua da, Vianako gune historikoa inguratuko du eta zenbait tokitan hiri honen monumentaltasuna gozatzeko aukera emango du. Ibilbide erraza, bestalde, edozeinentzat egokia.\nGuneek, zenbakiaz gain, izena ere badute, eta aurten jaia antolatzen duten bi ikastolen elkarlana nabarmendu nahi izan dute horiek jartzeko orduan. Honela, 1. gunea Erentzun izendatu da (Vianako Ikastola), 2. Endregoto (Vianako sorgina), 3. gunea Pipergontzi (Nafarroa Oinez 2016ko bideokliperako sortu genuen pertsonaia, Lodosako piperrez egindako erraldoia) eta azkenik, 4. gunea Ibaialde izango da (Lodosako Ikastola).\nFestaren inaugurazio ekitaldi ofiziala 10:00etan burutuko da Erentzun Ikastolan. Zirkuituan bertan ez baina gertu dagoen ikastolan egingo da halaber 12:00etan Txikiak Handi manifestuaren sinaketa, irakasle eta ikasle ohien omenaldia eta Euskadiko Idazle Elkartearena egingo dira.\nCondenado a tres años de cárcel por intentar su segunda violación en Murcia La Policía detiene en Barcelona a un ciberdepredador sexual fugado de Reino Unido


Gizarte-ekintza | Asepeyo\nGizarte-laguntzak sustatzen ditugu zauritutako langile eta beren senideentzat.\nZer dira gizarte-laguntzak?\nAsepeyoren Prestazio Berezien Batzordea\nZer gizarte-laguntza eska ditzaket?\nNola eska dezaket gizarte-laguntza?\nLaneko istripu edo gaixotasun profesional baten ondorioz behar-egoeran aurkitzen den langile batek eska ditzakeen laguntza ekonomikoak dira.\nGizarte-laguntzaren erreserbaren bidez finantzatuta daude, erreserba hau kontingentzia profesionalen kudeaketaren eta egonkortze erreserba hornitu eta ondorengoko emaitzen %10ak osatzen du. Ondoren Lan, Migrazio eta Gizarte Segurantza Ministerioak onartu behar duen aurrekontu bat burutzen da.\nLaneko istripu edo gaixotasun profesional baten ondorioz laneko bajan aurkitzen diren langile-mutualista guztiek:\nLaneko istripu eta gaixotasun profesionalen estaldura duten langile autonomoek\nLangile hauen senide zuzenek\nBatzordearen betebeharra da zauritutako langilearen eta bere senideen laguntza eskaerak kudeatu eta aztertzea. Hezkuntza eta berriz lanean hasteko programa pertsonalizatuak ere sustatzen ditugu.\nLaguntza hauek Prestazioen Komisioaren irizpideen arabera arautzen dira eta guztiz berezituta daude Gizarte Segurantzaren prestazio arautuetatik.\nPRESTAZIO BEREZIEN BATZORDEAREN TXOSTENA\nHobekuntza profesionalerako hezkuntza ikastaroak\nAldi baterako ezintasun egoeran aurkitzen diren langileen autonomoentzako laguntzak\nUrteroko laguntzak erabateko ezintasun iraunkorra edo baliaezintasun handia duten zaurituentzako\nAisialdiko jarduera, lanerako ikastaro edo tratamenduetarako laguntzak\nEguneroko bizimoduko oinarrizko jardueren laguntza\nBekak eta hezkuntza\nZaurituaren ospitalizazioagatiko laguntza\nOstatu eta garraioa arreta medikoa jasotzeko atzerrian\nHeriotza eta ehorzketa\nHeriotzaren laguntza osagarria\nOsasun-instituzioan sartzearen gastua\nAraututa ez dauden tratamendu eta terapia medikoak\nAraututa ez dauden laguntza teknikoak\nEtxebizitza eta autoen egokitzea\nEtxebizitzako oztopoak kendu\nAutoen egokitze eta erosketa\nAyuda anual a pensionistas con mensualidad inferior al SMI\nGizarte-laguntzaren eskaera eta beharrezko dokumentazioa aurkeztu beharko dituzu gure laguntza-sareko edozein zentrotan. Gizarte-laguntzaren sailean eskaera bakoitza aztertzen dugu eta Prestazio Berezien Komisiora bidaltzen dugu, bertan ebatziko da ahalik eta azkarren.\nDeskargatu eskaeraren inprimakia\nAsepeyon egunero lan egiten dugu pertsona askoren bizitza hobetzeko. Gehien behar dutenei laguntzen diegu, ekimen kolektiboak sustatzen ditugu eta jendearen bizi-kalitateaz arduratzen gara.\nZurekin konpromisoa dugu guretzako garrantzitsua zarelako.\nBerriro lanean hasteko Proyecto Integra – Laneko istripu edo gaixotasun profesional baten ondoren beren lanera itzuli ezin dezaketen pertsonak lanerako eta gizarteratze orientazio eta integrazioa eskaintzen die.\nPrestazio Bereziak Batzordea – Langile eta beren senideen babesa hobetzeko zuzenduta dauden ekintzen bidez eskaerak eta behar berezietako egoerak aztertu eta aintzat hartzen ditu.\nCátedra Asepeyo urteroko programa –Menpekotasun handia duten pertsonei eta beren zaintzaile nagusiei zuzendutako hezkuntza-ekintzak.\nCuidar y Cuidarse aplikazioa – Menpekotasun handiko zaintzaileei informazioa eta aholkua eskaintzen die beren jarduera segurtasunez eta eraginkorki burutu ahal izateko.\nDeskargatu aplikazioa hemen (android gailuetan bakarrik erabilgarri)\nAsepeyoMed aplikazioa – Menpekotasun handiko pertsonen tratamendu medikoaren jarraipena errazten du. Mediku-hitzorduen jakinarazpenen eta kudeaketaren sistema bat du.\nCuidado integral sare soziala – Mutuaren laguntza jasotzen duten baliaezintasun handiko pertsonei eta beren zaintzaileei zuzendutako komunikazio-gune bat da, honen bidez linean jar daitezke harremanetan Mutuako osasun-arloko profesionalekin.\nGainera erakunde publiko eta irabazi asmorik gabeko erakundeekin elkar lan egiten dugu. Enpresaren barneko solidaritate-kanpainen programa bat da langileen artean lankidetza-kultura sustatzeko eta bestelako kolektiboen gizarte-beharrei buruz sentiberatzeko.\nGobernuz Kanpoko Erakundeekin lankidetza – langileen partaidetza sustatzen dugu solidaritate-kanpainetan: Gurutze Gorria, Cáritas, Elikagaien Bankuak edo Oxfam Intermón. Jostailu, elikagai eta informatikako ekipamenduen donazioak ere egiten ditugu.\nGeure ospitaleen gizatasun-programa – Medikuntzan lankidetza eta erantzukizun partekatua sustatzen ditugu, bertan pazientea da protagonista eta bere gaixotasunaren eboluzioan parte hartzen du, honela arretaren kalitatea eta hausnartutako osasuna hobetzen dira.


Udagoienean, 'Kopla barik' bertsotan - bizkaie.biz\nBizkaie! 2020-10-20 12:56 Bertsolaritzea\nUrriaren 24an hasiko da Kopla barik bertso zirkuitoa.\nLau saio atondu ditue udagoiena be bertsoz josteko. Kkopla barik, kulturaz gozetako momentu guztiak diralako onak. Horregaitik atondu dabe Kopla barik bertso zirkuitua, formatu desbardineko lau saioz osotutako zikloa. Bertso saio musikatua, bertso tramea, sariketea eta jaialdia izango dira zikloko saioak, bertsozale guztientzako aukera zabala eskainiz.\nBizkaiko Bertsozale Alkarteak plazea berrindartu gura izan dau ekimen honekin eta, beste behin, kulturea segurua dala aldarrikatu. Hori, jakina, danon osasuna bermatuta eta, horretarako, segurtasun neurri guztiak kontuan hartuta egingo da.\nUrriaren 24an egingo da lehenengo saioa, Mugiako Olalde aretoan, 19:00etatik aurrera. Saio musikatua izango da zapatukoa. Kantuan, Aitor Bizkarra, Arrate Illaro, Ibon Ajuriagojeaskoa, Etxahun Lekue, Malen Amenabar eta Nerea Ibarzabal ibiliko dira; gai-jartzaile beharretan Idoia Anzorandia eta, musikariak, Ixak Arruti eta Eneko Sierra izango dira.\nZemendian eta abenduan, gehiago\nBertso trama formatua izango dau bigarren saioak; zemendiaren 14an jokatuko da, Igorreko Lasarte aretoan, 19:00etatik aurrera. Bertan izango dira kantuan Eneko Abasolo Abarkas, Jone Uria, Julen Arzanegi, Miren Amuriza, Txaber Altube eta Unai Mendiburu. Saioko tramagileak Lilibertso bertso-eskolako kideak izango dira.\nZemendiaren 28an, sariketea jokatuko da Durangoko Plateruena Antzokian, hau be, 19:00etatik aurrera. ALBE Algortako Bertsolari Eskolako kideak izango dira gaiak emongo dituenak eta, bertsotan, Ander Elortegi, Imanol Uria, Irune Basagoiti, Oihana Bartra, Onintza Enbeita eta Xabat Galletebeitia ibiliko dira.\nBizkaiko txapeldunak, saio berean\nSorpresa handia dakar zirkuitoak amaieran. Abenduaren 20an, Getxoko Muxikebarri antzokian Bizkaiko zortzi txapeldun batuko dira oholtzan: Arkaitz Estiballes, Etxahun Lekue, Fredi Paia, Igor Elortza, Jon Enbeita, Onintza Enbeita, Unai Iturriaga eta Xabi Paya, hain zuzen be. Gai-jartzaile beharretan, Bizkaiko Txapelketako gai-jartzaile taldea ibiliko da.\nSaio guztietarako sarrerak www.bertsosarrerak.eus atarian eskuratu daitekez eta salgai dagoz honezkero.\nZirkuitoa Bizkaiko Foru Aldundiaren babespean antolatu dabe, baita saioak egingo diran herritako udalen laguntzeagaz be: Mungia, Igorre, Durango eta Getxoko udalen laguntzeagaz.


genre_facet:"EIMAk onetsitako materialak" genre_facet:"Curriculumeko baliabideak" author_facet:"Elhuyar Hizkuntza Zerbitzuak" author_facet:"IRALE (2010-2011 ikasturtea)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Lotura- eta muntai-teknikak (Modulua)" topic_facet:"Metal-eraikuntzen industrietako segurtasun-planak (Modulua)"\nGeneroa / Forma: EIMAk onetsitako materialak Generoa / Forma: Curriculumeko baliabideak Egilea: Elhuyar Hizkuntza Zerbitzuak Egilea: IRALE (2010-2011 ikasturtea) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Lotura- eta muntai-teknikak (Modulua) Proposatutako gaia: Metal-eraikuntzen industrietako segurtasun-planak (Modulua)\n1 Fabrikazio Mekanikoa (Lanbide Arloa) 1 Fabrikazio Mekanikoen Industrietako Segurtasun Planak (Modulua) Fabrikazio mekanikoko produkzioaren programazioa (Heziketa Zikloa). Goi maila Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... 1 Lan Arriskuen Prebentzioa (Heziketa Zikloa). Goi maila 1 Lanbide Heziketa 1 Laneko prestakuntza eta orientabidea (Zeharkako modulua) Lotura- eta muntai-teknikak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Metal-eraikuntzak (Heziketa Zikloa). Goi maila Metal-eraikuntzen industrietako segurtasun-planak (Modulua) 1 Sekuritate baldintzetatik deribatutako arriskuak (Modulua) Guztiak ikusi ... gutxiago ...


Txokolate zuri eta beltz flana, postre goxoa. | Sukaldeko Errezetak\nTxokolate zuri eta beltz flana\nMontse Morote | 16/12/2021 09:00 | postreak, gozogintza\nTxokolate zuri eta beltz flana, opor hauek prestatzeko postre sinplea. Laberik behar ez duen postrea. Oporrak prestatzeko errezeta zoragarria, aldez aurretik prestatu dezakegun postrea baita eta festa hauek gozokiz beteta egon arren, hala nola erroskilak, pestiñoak, polboroiak, turroiak... .. Postre hau oso ona izango da otordua amaitzeko. .\nOinarrian pastel batzuk jarri ditut, magdalenak, galletak edo ezer gutxi ere jar ditzakezu.\n150 gr. txokolate beltza urtzeko\n150 gr. txokolate zuria\n600 ml. esnegaina\n400 ml. esne\n2 kartazal mamia\n1 baso esne opiletarako\nSoletilla gailetak edo galletak, magdalena, sobao...\nTxokolate zuri eta beltza flana prestatzeko, lehenik eta behin 300 ml-ko kremaren erdia jarriko dugu. Kazola batean suaren gainean, berotzen hastean, gehitu txokolate zuria eta irabiatu baztertu arte.\nBeste alde batean ontzi batean 200 ml jarriko ditugu. esnearen, mamia kartazal bat gehituko dugu, ondo disolbatuko dugu pikorrik egon ez arte. Gehitu mamia nahasketa kazolan eta irabiatu irakiten hasi arte. Erretiratzen gara.\nMolde bat hartu eta hondoa karameluarekin estaliko dugu. Txokolate nahasketa gehitzen dugu. Hozten utzi 10 minutuz eta hozkailuan sartu.\nBerdin errepikatzen dugu txokolate ilunarekin. Txokolate beltzarekin esnegaina jartzen dugu, beroa dagoenean eta txokolatea baztertuta dagoenean, esnea gehitzen dugu mamiarekin.\nIrakiten hasi arte irabiatzen dugu. Itzali eta erreserbatzen dugu eta epeltzen uzten dugu. Txokolate nahasketa txokolate zuriaren beste geruzaren gainean botako dugu.\nOntzi batean esne basoa jartzen dugu eta bizkotxoak pasatzen ditugu gehiegi busti gabe. Txokolate geruzaren gainean jartzen ari gara, horrela molde osoan zehar, oinarri bat osatuz.\nHozkailuan sartuko dugu eta 3-4 ordu edo gauean hozten utziko dugu. Zerbitzatzera joaten garenean iturri batera bota eta zerbitzatzen dugu.\nArtikuluaren bide osoa: Hasiera » Platerak » postreak » Txokolate zuri eta beltz flana


Gipuzkoako Eskolartekoa Hernanin eta Lasarten jokatuko da ostiralean — Bertsozale Elkartea\nGipuzkoako Eskolartekoa Hernanin eta Lasarten jokatuko da ostiralean\nGipuzkoako Eskolarteko Txapelketaren bat-bateko bigarren saioa egingo da ostiralean Lasarten. Arrieskalleta elkartean egingo den saioan sei bertsolari gaztek hartuko dute parte, bertso-afari giroan. Horrez gain, idatzizko lehiaketa eta saio didaktikoa ere izango dira egun berean Hernanin.\nZumarragan egin zen pasa den astean Gipuzkoako Eskolarteko bat-bateko lehenengo saioa eta ostiral honetan Lasarten egingo da bigarrena. 19:00etan afari-merendua egingo dute herriko Arrieskalleta elkartean eta horren ostean ekingo diote saioari.\nJon Otegi (Oiartzun), Jokin Irastortza (Oiartzun), Iraitz Mateo (Oiartzun), Asier Ibarguren (Donostia), Andoni Mujika (Hernani) eta Beñat Clemente (Hernani) izango dira parte hartuko duten sei bertsolariak. Iker Iriarte eta Iñaki Rezusta izango dira aurkezleak. Afarirako txartelak salgai daude www.bertsosarrerak.eus webgunean.\nEgun berean, Hernanin Eskolartekoaren idatzizko sariketaren saio berri bat egingo da, Biterin. Horren ondoren, saio didaktikoa egingo dute Lasarte, Usurbil, Hernani, Tolosa eta Oiartzungo bertso-eskoletako kideen eskutik.\nEskolartekoak segida izango du Zarautzen (martxoak 13), Elgoibarren (martxoak 18) eta Azkoitian (martxoak 26). Finala, berriz, apirilaren 26an egingo da Irunen, Gipuzkoako Bertso-Eskolen Egunarekin batera. Eskolartekoaren egitaraua osoa hemen kontsultatu dezakezue.


Eskaintza zabaldu eta hainbat berrikuntzekin dator KOSTA GASTRONOMIKA turismo eskaintza - Berriak - UrolaKosta\nEskaintza zabaldu eta hainbat berrikuntzekin dator KOSTA GASTRONOMIKA turismo eskaintza\nAurrez erreserba egitea beharrezkoa da aurtengo esperientzia gastronomiko berriez gozatzeko.\nEskualdeko hainbat enpresa- ordezkariekin batera, aurkezpenean izan dira Edurne Echeverria (Urola Kostako Udal Elkarteko turismo teknikaria), Esther Facchin (Zarauzko Turismo Bulegoko zuzendaria), Igor Iturain (Urola Kostako Udal Elkarteko lehendakaria) eta Maite Cruzado (Gipuzkoako Foru Aldundiko Turismo zuzendaria).\nBerrikuntzen artean nabarmentzekoak dira Euskararen enigma, txotx eta itsas esperientziak, baita euskal baserriaren sekretuak ezagutu, lagun artean edo koadrilan poteatu, eta euskal txerria bere ingurunean ezagutzeko aukerak ere.\nAurrez erreserba egitea beharrezkoa da aurtengo esperientzia gastronomiko berriez gozatzeko. Gainera, euskarazko eta gaztelerazko eskaintzaz gain, esperientzi horietako batzuk ingelesez nahiz frantsesez bizitzeko aukera izango da.\nGetaria: Itsas esperientzia (Ingelesez eta frantsesez egiteko aukera)\nItsas kontserbak nola egiten ikusi eta ikasteko aukera paregabea. Bisitarekin batera, antxoa, hegaluzea eta txakolin dastatzea. Ostiraletan, 11:30ean. Prezioa: 22€\nGetaria: Basqueporks (euskal txerria)\nEzagutu euskal txerria bere ingurune naturalean. Jakina, bisitaren ondoren bertako produktuak dastatzeko aukera izango da. Larunbat eta igandetan, 11:00etan. Prezioa: 15€\nInguru paregabeaz gozatzearekin batera, dastatu sagardoa eta ezagutu bere historia zirraragarria. Larunbat eta igandetan, 11:00etab. Prezioa: 10€\nZarautz: Lagun artean (Ingelesez egiteko aukera)\nEzagutu Zarauzko historia eta bitxikeriak koadrilan (lagun artean) poteatu bitartean Larunbatetan 19:30etik aurrera. Prezioa: 25€\nGetaria: Txakolinaren txinparta\nBisita egitearekin batera, dastatu txakolina eta bertako bestelako produktuak. Aurrez erreserba egin behar da. Larunbat eta igandetan, 11:30ean edota 12:30ean hasita. Prezioa: 15€ pertsonako.\nAia: txotx + menua\nGozatu sagardotegietako menu tradizionala. Aurrez erreserba egin behar da. Larunbat eta igandetan, 12:30ean. Prezioa: 36€ pertsonako.\nBerrikuntzez gain, Kosta Gastronomikaren eskaintza zabala eskura duzue, hemen:\nErretserbak eta informazio gehigarria\nErretserbak egin edota informazio gehiago nahiz izanez gero, jo Getaria, Orio, Zarautz eta Zumaiako turismo bulegoetara, edota ondorengo webgunera.


Free chat Barro Alto (Bahia). Ausazko arrotz doan txateatu berehala Barro Alto (Bahia) tik.\nFree chat Barro Alto (Bahia)\nOngi etorri Chatroulette Barro Alto (Bahia)Edozein lekutan, munduko pertsona aleatory bat konektatzeko. Chatroulette Barro Alto (Bahia) dezakezu honako aukeren artean aukeratu:- Guztiak pertsona mota Barro Alto (Bahia) doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nBarro Alto (Bahia) hirien zerrenda:


Amets bat dut (Literatura eta Zinea: 2019 ko urtarrila eta otsaila) | Aiete – Lantxabe – Katxola – Ayete\nAmets bat dut (Literatura eta Zinea: 2019 ko urtarrila eta otsaila)\nMartin Luther King, Jr. Washingtonerako Martxan.\nAmets bat dut jatorriz ingelesez, I have a dream, Martin Luther Kingek egindako hitzaldi ezagunenaren zati bat da. «Washingtonerako martxa, lanpostuen eta askatasunaren aldekoa» izena zuenean egin zuen, (ingelesez: March on Washington for Jobs and Freedom) 1963ko abuztuaren 28an. Esaldi horrek bere ametsa laburbiltzen du; etorkizun oparo bat non neska-mutil zuri zein beltz, berdintasunean, askatasunean eta justizian biziko ziren.\n1963ko martxa elkarlanean eginiko ahalegin bat izan zen, eta bertan esku hartu zuten eskubide zibilen aldeko erakunde nagusi guztiek eta langile-mugimenduaren sektorerik progresistenak, bai eta erlijio-erakundeek ere. 200.000 eta 300.000 pertsona inguru hartu zuten parte ekitaldian. Gaur egun zenbakirik onartuena 250.000 dira, horietatik %75-%80a arraza beltzakoak. Gainerako partaideak, 60.000 inguru, zuriak izan ziren.\nMartxak sei helburu ofizial zeuzkan:\nEskubide zibilei buruzko lege esanguratsuak.\nObra federalei buruzko programa erraldoi bat.\nEnplegu betea eta bidezkoa.\nBotoa emateko eskubidea.\nHezkuntza-sistema integratu egokia.\nDena den, helburu horien artetik, martxak ardatz nagusi gisa hartu zuen Kennedy Administrazioak Birminghameko gatazken ondoren proposaturiko eskubide zibilei buruzko legea onesteari zegokiona.\nEsta entrada fue publicada en Literatura cine cultura el 5 enero 2019 por Lantxabe.\n← Carta de Aiete a los magos Melchor, Gaspar y Baltasar “Matar a un Ruiseñor”, jueves 10 y viernes 11, en la Casa de Cultura de Aiete →


Kaixo HAur HEzkuntzako goi zikloan matrikulatu nintzen iaz libreko aukeratik. Apirilean matrikula egin eta hilebetera azterketak egin behar izan genituen. AUrten oraindik ez denez matrikula eperik ireki. BEldur naiz ez ote den iaz bezala, aurtengo ikasturtean ere azken hilabetean egingo deialdia. Gainere inongo tutorerik izan ez genuenez harremanetarako, bibliografia batekin erabat saldurik sentitu nintzen. Noiz izan daiteke aurten deialdi berria libreko ikasleentzat? Eta ba ote dagokiogu tutoretik guri? — Unibertsitatea.Net\nKaixo HAur HEzkuntzako goi zikloan matrikulatu nintzen iaz libreko aukeratik. Apirilean matrikula egin eta hilebetera azterketak egin behar izan genituen. AUrten oraindik ez denez matrikula eperik ireki. BEldur naiz ez ote den iaz bezala, aurtengo ikasturtean ere azken hilabetean egingo deialdia. Gainere inongo tutorerik izan ez genuenez harremanetarako, bibliografia batekin erabat saldurik sentitu nintzen. Noiz izan daiteke aurten deialdi berria libreko ikasleentzat? Eta ba ote dagokiogu tutoretik guri?\nUnibertsitatea.net Iparrorratza Zerbitzua - 2008/11/07\nTeknikari eta Goi-teknikari tituluak eskuratzeko proba librei buruzko informazioa, Eusko Jaurlaritzako Hezkuntza, Unibertsitate eta Ikerketaren web gunean, "lanbide Heziketa.LANBIDEZ" atalean, proba libreak azpiatalean\nBertan azaltzen da, Hezkuntza-sistemako lanbide-heziketaren antolamendu orokorra ezartzen duen dekretuan zehazten dela Teknikari eta Goi-teknikari tituluak lortzeko proba libreen oinarrizko baldintzak eta proba horietan parte hartzeko betekizunak (probetan izena emateko betekizunak, proben ezaugarriak, ebaluazio irizpideak eta abar). (2008/07/14ko AGINDUA)\nProben deialdia berriz, Lanbide Heziketako Zuzendaritzaren Ebazpenak arautzen du eta 2008/09koa urriaren 9n argitaratu da EHAAN. 2008/09 ikasturtean izen ematea 2008ko azaroaren bigarren hamabostaldian egingo da, 17tik 28ra bitartean, biak barne.\nBestalde, Goi mailako Haur Hezkuntzako ikasketak era librean egiterakoan ea ikasleak tutorerik izaten duen galdetzen duzu.\nGaldera hau ezin dezakegu orokorrean erantzun, ikasketa hauek eskaintzen dituzten ikastetxeen esku baitago. Ikastetxe bakoitzak bere funtzionamendua dauka eta gure gomendioa, ikasketak egin nahi dituzun ikastetxearekin harremanetan jartzea eta bertan galdetzea da.\nAzkenik esan, Teknikari eta Goi-mailako teknikari tituluak eskuratzeko proba libreak ikastetxe publikoek eskaintzen dituztela eta Haur Hezkuntzaren Goi Mailako Zikloa era librean EAEko ondorengo ikastetxeetan egin dezakezula:\nIEFPS NICOLAS LARBURU GLHBI (Barakaldo)\nIES ESKURTZE BHI (Bilbo)\nIEFPS POLITECNICO EASO POLITEKNIKOA GLHBI (Donostia)\nIEFPS ELGOIBAR GLHBI (Elgoibar)\nIES GERNIKA BHI (Gernika-Lumo)\nIEFPS FADURA GLHBI (Getxo)\nIES PLAIAUNDI BHI (Irun)\nIES ONDARROA BHI (Ondarroa)\nIES OIANGUREN BHI (Ordizia)\nIEFPS MENDIZABALA GLHBI (Gasteiz)


«Kolonbiako Indar Armatu Iraultzaileak»: berrikuspenen arteko aldeak - Wikipedia, entziklopedia askea.\n«Kolonbiako Indar Armatu Iraultzaileak»: berrikuspenen arteko aldeak\nKolonbiako Indar Armatu Iraultzaileak (aldatu)\n20:41, 16 martxoa 2016ko berrikusketa\n11:34, 22 iraila 2015ko berrikusketa (aldatu)\nt (Barne lotura zuzenketa: marxismo-leninismo)\n20:41, 16 martxoa 2016ko berrikusketa (aldatu) (desegin)\n'''Kolonbiako Indar Armatu Iraultzaileak-Herriaren Armada''' (jatorrizko izena, [[gaztelania]]z: ''Fuerzas Armadas Revolucionarias de Colombia-Ejército del Pueblo'', ''FARC-EP''), '''FARC''' bezala ezagunak, [[Kolonbia]]ko erakunde [[gerrilla]]ri [[leninismo|marxista-leninista]] da.\n[]ko ekainean, [[Marquetalia]], [[Riochiquitos]] eta [[El Pato]] mendietan zeuden iheslari [[komunismo|komunistek]] '''Hegoaldeko Blokea''' sortu zuten. Eragile [[gerrilla]]ri hau []ko [[uztailaren 20]]an jaio zen era ofizialean, eta [[Kolonbiako Alderdi Komunista]]ren (PCC) lehen talde armatua eta FARC izango zenaren enbrioia izan zen. []ko [[maiatzaren 5]]ean, Hegoaldeko Blokearen bigarren konferentziak Kolonbiako Indar Armatu Iraultzaileen sorrera aldarrikatu zuen.\n[]ko maiatzeko zazpigarren konferentzian, FARCek bere burua Herriaren Armada izendatu zuen ('''FARC-EP'''). []ko [[maiatzaren 28]]an, Gidaritzaren eta 27 fronteetako buruzagien arteko bilera baten ostean, su-etena aldarrikatu zuen, Belisario Betancourt-en gobernuarekin sinaturiko akordioen testuinguruan (La Uribeko Akordioak). Horrela, FARCek mugimendu politiko berri baten sorrera proposatu zuen: [[Union Patriotica]] (UP). su-etena []ean amaitu zen, indar paramilitarrek UPko ehunka kide hil ondoren. []an, FARCek, [[ELN-UC|ELNk]] eta [[M-19]]ak [[Coordinadora Guerrillera Simon Bolivar|Coordinadora Guerrillera Simón Bolivar]] sortu zuten. []eko [[abenduaren 9]]an, hauteskunde konstituienteak ospatzen ari zirela, Kolonbiako armadak, gerra deklaraziorik gabe, Casa Verde-aren aurkako operazioa hasi zuen. Bertan FARCeko Idazkaritza Nazionala zegoen, baina armadak bere erasoan porrot egin zuen.\n[[Fitxategi:Revolutionary Armed Forces of Colombia (FARC) insurgents.GIF|thumb|right|250px|FARCeko kideak []an]]


♪ Amaren bularra haurraren janari...\n♪ Ni naiz erreka zikinen iturri garbiak…\n♪ Garaziko herria benedika dadila…\n… euskarari eman dio behar duen tornuia. 1990eko hamarkadaren erdialdeko goizalderen bat da. Edozein auzo, herri edo hiritako edozein tabernaren kanpoaldea izan daiteke; edozein astegun ia-ia. Baina, segurutik, bariku goizaldea da eta Gasteizko Kashba zeneko ateetan gaude. Kantari gabiltza. Hamar bat lagun. Denetiko euskal kantak ari gara lau haizetara zabaltzen, nork ozenago, lagunartearen pozak bihotza berotuta, eta, zertan esanik ere ez, garagardoak hauspotuta. Tartean dira Nafarroa arragoa, Altzateko jaun, Kontrapas eta beste hainbeste. Egunaren lehenengo argiekin etxerako bidea hartu dugunean, gaua gugaz eman duen edadeko lagun batek irribarrez diost: “Zuek kale borrokaren adar kulturala zarete!”\n♪ Berriro igo nauzu ene mendira…\n♪ Izotz ondo eguzki, neguaren parre…


Zine Kontari, euskerazko pelikulen zikloa Bilbon - bizkaie.biz\nZine Kontari, euskerazko pelikulen zikloa Bilbon\nBizkaie! 2017-11-28 08:38 Zinemea\nZazpi proiekzino antolatu ditue, danak dobakoak.\n'Loreak' emongo dabe abenduaren 13an. | Ikusi handiago | Argazki originala\nSGAE erakundearen Euskal Autonomia Erkidegoko batzordeak eta Euskadiko Gidoilari Profesionalen Alkarteak hirugarren urtez antolatu dabe Zine Kontari zikloa, azken urteotan euskeraz egindako filmak publikoari ezagutzera emoteko, hainbat genero eta formatutako pelikulen aukeraketa baten bidez. Bilboko Campos Eliseos antzokian izango dira emonaldiak, abenduaren 12tik 15era:\nProiekzinoak Kupula aretoan izango dira, arratsaldeko 19:00etan hasita; hilaren 15eko saioa, ostera, 18:00etan hasiko da. Ikusleak doban sartu ahal izango dira. Antolatzaileen arabera, euskerea maite daben guztientzako, hobetu nahi dabenentzako zein ikasten dabizanentzako ekimena da Zine Kontari. Eusko Jaurlaritzearen babesa dau zikloak.\nLehenengo egunean, abenduaren 12an, Ageda Kopla Taldeak sortutako Beti bezperako koplak film laburra eta orain dala urte batzuk erantzun oso ona izandako Kutsidazu bidea Ixabel lan luzea emongo ditue. Izen bereko liburuan oinarritu ziran Fernando Bernues eta Mireia Gabilondo pelikula hori egiteko.\nAbenduaren 13an be, saio bikotxa egongo da: Lehenik eta behin, Gregorio Muroren Zeinek gehiago iraun proiektauko dabe eta, ondoren, Loreak. Jose Mari Goenagak eta Jon Garañok zuzendutako film hori azken urteotan euskal zinemagintzeak emondako esanguratsuenetako bat da, Oscar sarietako hautagaien artean be egon zan.\nHilaren 14an, Arantza Ibarraren Betiko eta Aitor eta Amaia Merinok zuzendutako Asier ETA biok emongo ditue. Amaitzeko, 15ean, film bakarra proiektauko dabe: Ricardo Ramonek eta Joan Espinachek zuzendutako Aita zonbia naiz.


Gipuzkoako Euskal Pilota Federazioak bertan behera utzi du aurtengo denboraldia - Azpeitia - uztarria.eus\nUztarria.eus 2020-05-28 11:37\nHerriarteko txapelketako iazko finaleko irudi bat.\nAzken unera arte denboraldiari eutsi nahi izan badio ere, azkenean, Gipuzkoako Euskal Pilota Fedederazioak 2019/2020 denboraldia bertan behera uztea erabaki du. GEPFk azaldu duenez, azken asteetan "hainbat proposamen lantzen" ibili dira, baina txapelketak jokatzeko "bermerik" ez dagoela azpimarratu du federazioak; hain zuzen ere, instalakuntzen irekiera, horien erabilera, segurtasun irizpideak eta protokoloak ezin direla bermatu azaldu dute. GEPFk nabarmendu du erabaki hori hartzerakoan "denen ongizatea" lehenetsi dutela, eta klubei hilabete hauetan izan duten "pazientzia eta jarrera eskertu" diete.\nHorrenbestez, bertan behera gelditu dira jokatzen ari ziren edo jokatzekoak ziren hainbat txapelketa; besteak beste, Gipuzkoako Herriarteko Txapelketa, Ezker Hormako Kluben Arteko Gipuzkoako Txapelketa nahiz Udaberri Saria. Pilota klubak jakinaren gainean zeuden aurtengo denboraldia bertan behera utzi zezaketela, eta Azpeitiko Ilunpe taldeko kideek "penaz" hartu zuten GEPFren asmoa.


Arango haranaren banaketa administratiboa - Wikipedia, entziklopedia askea.\nArango haranaren banaketa administratiboa\nArango haranaren banaketa administratiboa bi ikuspuntutatik eratuta dago. Biek arlo desberdinei dagokien onarpen ofiziala dute.\n1 Estatuaren ikuspuntutik\n2 Okzitania eta Kataluniaren ikuspuntutik\nEstatuaren ikuspuntutik[aldatu | aldatu iturburu kodea]\nEspainiar estatuan, Frantziako Iraultzaren ostean garatutako departamenduen ereduari jarraituz, lurralde osoan uniformizazio administratiboa bilatu zen. Zentzu horretan Arango haranak ez du erreferentzialtasunik, beste bi maila direlako nagusi:\nProbintzia: Lleidakoaren barruan kokatu zuten eta ez zitzaion inolako berezitasunik aitortu. Katalunian autonomia bultzatu zenetik ere estatuak probintziak mantentzearen alde jo du, alderdi katalanen partetik probintziak desagertarazi eta lurraldea Vegueria delako egituran oinarritzeko proposamena egin duten arren.\nUdalerriak: estatuko beste edozein lekutan bezala probintziak udalerritan banatu ziren, tokiko berezitasun geopolitikoak kontuan hartu gabe. 1834tik aurrera sortutako udalerrien arteko fusioak ere egon izan dira; estatuak fusio batzuk 1857ko erroldarako egin zituzten eta beste batzuk 1970eko hamarkadaren hasierarako. Kataluniako Parlamentuak hartutako erabakien bidez udalerrietako izen ofizial bakarrak okzitanierazkoak dira; Generalitateak ez ditu katalanezko formen erabilera bultzatu eta oso ohikoa da katalanezko hedabideetan okzitanierazko formak erabiltzea; katalanezko wikipediak ere hala egiten du. Aldiz, batzuetan estatuaren menpeko zenbait egiturak -eta espainierazko wikipediak- espainierazko toponimoak erabiltzen segitzen dute.\nHauexek dira haraneko udalerriak, beren izen ofizialak eta suertatutako fusioak:\nEs Bòrdes: 1842ko erroldan "Benòs, Begòs e es Bòrdes" deitua, 1857rako Arró anexionatu zuen.\nNaut Aran: Arties (1857rako Garòs anexionatu zuena), Bagergue, Gessa, Salardú (1857rako Unha anexionatua) eta Tredòs udalerrien arteko fusioaren bidez sortuta.\nVielha e Mijaran: Arròs e Vila (1857 eta 1877 artean bi udalerri izan zirenak), Betlan (1857rako Aubèrt, Mont eta Montcorbau anexionatu zituena) , Escunhau (1857rako Betren anexionatua), Gausac (1857rako Casau anexionatua), Vielha eta Vilac (1857rako Artiga anexionatua) udalerrien arteko fusioaren bidez sortuta.\nEstatu osoan bezala, udalerriak udal hauteskundeetarako lurralde unitateak dira; Senaturako eta Kongresurako Arango biztanleen botoak Lleidako probintziako gainontzekoekin batera kontatzen dira. Horrez gain, hautesbarrutiak aldatzeko eta veguerietan oinarritzeko proposamenak oraindik onartu ez direnez, Kataluniako Parlamenturako hautesbarrutia ere probintzia da.\nOkzitania eta Kataluniaren ikuspuntutik[aldatu | aldatu iturburu kodea]\nArango terçons kolorez udalerrietako mugen gainetik.\nAran Okzitanian kokatuta.\nAran Kataluniako eskualdeen artean.\nVegueria proposatuak; Aran kanpo geratzen da.\nOkzitaniaren berezko banaketa, kanpotik ezarritako banaketa administratiboekin talkan beste hainbeste herritan ere gertatzen den ber gisan parçan edo eskualdea da. Horietako bat Arango harana da, arrazoi askorengatik nortasun handikoa dena. Espainiar estatuko autonomien garapenarekin Kataluniaren menpean egoteak errealitate hori onartzeko izugarri erraztu du; Kataluniaren banaketa naturala ere baliokidea den comarca da eta onarpen instituzionala eman zitzaion. Hori dela eta Arango haranak bere eskualdeko kontseilua du, Conselh Generau d'Aran (Arango Kontseilu Orokorra); lurraldearen ezaugarriengatik eskualde katalanek baino aitortza eta botere handiagoak ditu.\nHarana oso ondo zehaztutako unitate geografiko, kultural, historiko eta soziala izanik, barneko azpibanaketa izan du: terçon izenekoa. 1313ko Querimòniarekin eratu ziren eta 1834ko probintzien sorrerarekin desagerrarazi zituzten. Hala ere, bertakoentzat beti izan da nortasun elementua eta 1990ean Arango Kontseilu Orokorra (13 kontseilari) aukeratzeko hautesbarrutia izateko onartu zituzten ofizialki. Historian zehar terçon kopurua aldatuz joan bada ere (hasieran hiru izan ziren, horregatik izena), gaur egun 6 dira. Hauexek dira terçons, zein udalerri ofiziali dagokien, zein herri dauden bakoitzean (udalerria terçon batean baino gehiagotan banatuta badago) eta Arango Kontseilu Orokorrerako hauteskundeetan zenbat kontseilari hautatzen duen bakoitzak:\nQuate Lòcs Bossòst, Les, Canejan, Bausen 3\nIrissa (Lairissa) Vilamòs, Arres, es Bòrdes 1\nMarcatosa Vielha e Mijaran (zatia) Vilac, Aubèrt, Betlan, Mont, Montcorbau, Arròs, Vila 1\nCastièro Vielha e Mijaran (zatia) Escunhau, Casarilh, Betren, Vielha, Gausac, Casau 4\nArties e Garòs Naut Aran (zatia) Arties, Garòs 2\nPujòlo Naut Aran (zatia) Tredòs, Bagergue, Salardú, Unha, Gessa 2\nKataluniako berezko banaketa eta lurralde antolakuntza hobea garatzeko eta -estatuak onartuz gero- probintziak ordezkatzeko proposatu diren vegueriak (zenbait comarca bilduko lituzketenak) direla eta Arango harana eztabaida iturri izan da. Lehen proposamenean, haranaren biztanleria txikiaren arabera Alt Pirineuren barruan kokatu zuten; Arango biztanle eta ordezkari politikoen desadostasuna erabatekoa izan zen, horrela lurralde okzitaniarraren nortasuna ahulduko zela irizten baitzioten. Azkenean Generalitateak Arango harana proposatutako (eta oraindik ofizialki onartu ez diren) veguerietatik kanpo utzi du, behin-behinean aipatu vegueriaren barruan egon eta horrek bere funtzioak Arango Kontseilu Orokorrean delegatuko duela aurreikusten den arren; kontseiluak Kataluniarekin berdinen arteko harreman izango lukeen "Lurralde Entitate Autonomoa" bihurtzeko proposamena egin du.\n↑ Vielha El Punt eta Vilaweben.\n↑ Vielha Avui egunkarian.\n↑ Viella estatuko idazkaritza orokor baten ebaspenean.\n↑ Arties INEren webgunean.\n↑ Salardú INEn.\n↑ Arròs e Vila INEren webgunean.\n↑ Escunhau INEn.\n↑ Gausac INEn.\n↑ Okzitanierazko toponimoak erabiltzen dira, 1970eko hamarkadan espainierazkoak ofizialak izan arren.\n↑ Eth Sindic rebotge totaument era inclusion d’Aran en ua vegueria Kontseilu Orokorraren webgunean.\n↑ El Govern accepta excloure la Vall d'Aran de la llei de vegueries La malla webgunean.\n(Katalanez) (Gaztelaniaz) (Okzitanieraz) Arango Kontseilu Orokorraren webgunea.\nOkzitaniaren banaketa administratiboa


Planeta imaginari - Wikipedia, entziklopedia askea.\nManel Barceló (Otto Lidenbrok irakaslea)\n1983ko apirilaren 16a –\nHasierako doinu edo musika Isao Tomita japoniar musikariaren "Arabesque No. 1" abesti elektronikoak osatzen zuen, Claude Debussy frantziar musikagilearen Deux arabesques musikalan klasikoaren bertsioa zena.\nBerez haurrentzako saioa izan arren literatur osagai sendoa zuen, adibidez, Metamorfosia bezalako idazlan sakonak ukitzen zituen, eta Grimm anaiak, Hans Christian Andersen, Jules Verne, Lewis Carroll, Gianni Rodari edo Roald Dahl idazleen kontakizunak ere agertzen ziren. Margolaritzaren gaia ere ukitzen zuen, haur nahiz nerabe ikusleak Pablo Picasso, Joan Miró edo René Magritte bezalako margolariak ezagutaraziz, azken honi bi saio eskeini zitzaizkion.\nSaioaren protagonista edo gidaria Flip izeneko 16 urteko neska bat zen, Irudizko Planetan bakarrik bizi zen, Muc lagun ikustezinarekin batera, eta noizbehinka baita Maletí izeneko bere adin beretsuko mutil batekin ere. Flipek metakrilato gardenezko ohe batean lo egiten zuen, gainera saioaren goiburua atalka aldatu egin ohi zen, planeta beraren lurzoruaren antzera, berez lurzorua erabat zuria zen, atalka ere aldatu ohi ziren eta erliebea irudikatzen zuten bolumen kubikoekin.\nSaioa Flipek jasotzen zituen fantasiazko bisitaldiek animatzen zuten, ipuinetako pertsonaiak, malabaristak, t en el planeta, como personajes de cuentos, malabaristas, txotxongiloak, ipuin-kontalariak, musikariak, mimoak, etab.\nSanti Arisa (astronautak)\nMarta Angelat (ilargiaren ahotsa)\nLlorenç Miquel (Meliésen ilargia)\nLa Fira Creatures ("Izakien Jaia", Laura Rispa eta Toni Barberan) (Haridun txotxongiloak eta teknika ezberdinez azaldutako ipuinak)\nIdeia - Ángel Alonso Tomás\nZuzendaritza - Ángel Alonso Tomás eta ondoren Miquel Obiols\nErrealizazioa - Ángel Alonso Tomás, Conxa Fernández, ondoren Amparo Solís eta Miguel Mellado\nErrealizazio laguntzailea - María Miró\nGidoia - Miquel Obiols eta José María Vidal\nDekorazioa - Luis Gracia\nArgiztapena - J. M. Vilar Penarroya\nKarakterizazioa - Josefina Derch\nJantziak - Pau Gago\nMusika muntaia - Xavier Maristany\nKoordinazioa - Pep Duran\nEkoizpena - Fernando G. Tejedor\nEkoizpen laguntzailea - Ángel Villoria\nPlaneta Imaginario telesailaren sarrerako doinua, Isao Tomita japoniarraren "Arabesque No. 1" bertsio elektronuikoa entzungai. Youtube.com\nPlaneta imaginari saioaren hainbat eszena ikusgai. Youtube.com (Gaztelaniaz)\nPlaneta imaginari saioaren IMDBko fitxa ikurgai (Ingelesez)\nKataluniako telebista saioak


“Talde horrek irauten badu, zerbait eginen dute” | “Talde horrek irauten badu, zerbait eginen dute” – iparraldekohitza\n“Talde horrek irauten badu, zerbait eginen dute”\nAntton Amulet. Pilotaria\n2012an sartu zen zirkuitu profesionalean Antton Amulet (Donapaleu, 1988). Zuberoa eta Baxenabarreko eskoletan ibiltzen da pilota hezitzaile lanetan, Pilota Batzordearen kontu. Pilotari gisa, jantzi dituen txapel desberdinetan azkena ez da tipiena, profesionalen lehen mailako Frantziako txapeldun berria baita, Peio Larralde hazpandarrarekin batean. Hazparneko formakuntza zentroan ordezkari gisa hasi da trebatzaile lanetan, asteazkenetan partiden gidari lanetan.\nZure ibilbideari begiraturik, zer desberdintasun da hogei gazteek Hazparneko pilota eskolan hasi formakuntzarekin?\nBiziki ontsa da hori izatea; badakite aste guztiz badituztela entrenamenduak, bai fisikoki eta bai teknikoki. Hori biziki ontsa da, badute segida bat. Ni pixka bat bakarrik nintzen, bakarrik antolatzen nintzen eskuin-ezker jokalariak deituz entrenatzeko, eta hori biziki zaila zen. Gazte horiek badakite aste guztiz astelehen, astearte eta asteazkenetan ariko direla; hori biziki ontsa da.\nIdeia biharko profesionalak formatzea da. Zuk badakizu zer berezia den bide hori.\nBehar da entrenatu aste guztiz, erritmoa galdu gabe. Fisikoki ere behar da muskulazio pixka bat egin. Hor eskainia zaie hori: kolpatzen badira badute osteopata bat ere, dena dute. Ene aldetik, bakarrik antolatzen nintzen medikua deitzeko, adibidez.\nPrestakuntza fisikoa, beste kiroletan bezala, pilotari egokitua ote da?\nEgina da pixka bat, baina bada oraino bide anitz egiteko, ene ustez. Desberdina da aitzinean edo gibelean ari bazara. Ez dira gauza berak landu behar: aitzinean behar da fite joan piloten xerka, eta gibelean fisikoa landu behar da partida guztia atxikitzeko, gehiago iraupena da landu behar dena.\nPilota irakaslea zara ofizioz.\nEntseatzen naiz fisikoa lantzen tipi-tipitik. Entseatzen gara gauzak aldatzen, baina ikusiko dugu nola piztuko den. Ibiltzen naiz eskoletan Zuberoan eta Amikuzen, gazte-gazteekin; pilota erakusten diet, gero gazte batzuk pilota eskoletan sar daitezen.\nHaurrentzat pilota erakargarri da, zure ustez, errugbiaren ondoan adibidez?\nZuberoan bazen zulo handi bat hasi nintzenean, duela hiru urte. Haurrak berriz etortzen dira pilotara orain. Eskoletatik pasatu eta etortzen dira, baina irakatsi behar da eskoletan. Ene ustez, ideia ona izan da, tipitik hasi behar baita.\nHazparneko zentroan ez da zuberotar bakar bat ere.\nAmikuztarrik ere ez; badira batzuk Garazi-Baigorritik, baina gero kostaldean dira hoberenak.\nZure garaian ere hala zen? Amikuzen guti zineten?\nHamar bat ginen haurren mailan, eta bi bakarrik kadeteetan, besteak futbolera edo errugbira joaten ziren. Orain ere ikusten da, baina gutxiago, ene ustez.\nProfesionaletara heltzeko nola egin zenuen?\nEtxean aita banuen gibeletik beti, eta Amikuzen bagenuen talde bat biziki ona.\nHazparnen diren gazte horiek berezkoekin jokatzen dituzte partida batzuk.\nBiziki ontsa da, eta ikusten dugu ere gazteak berriz trinketetara hurbiltzen direla. Hazparnen hasi diren gazte horietan maila izugarri ona da, baina momentuko berezkoekin bada zilo handi bat. Talde horrek irauten badu, zerbait eginen dute, baina behar dute landu oraino.\nHaien arteko giroak gehiago du lehiatik ala adiskidetasunetik?\nOraino bakarrik bi aldiz bildu gara, baina giroa biziki ona atzematen dut. Beroketan mintzatzen dira, jostatzen eta abar…, baina entrenamendua hasten delarik serioski ari dira. Maila ona ikusten da. Ene ustez, denek gogoan dute egun batez profesional izatea, eta landu behar da. Fisikoa landu behar da, eskuak ontsa ukan, eta gero ikusiko dugu.\nHogei gazteen hautaketa aho batez adostu omen da egitura desberdinen artean. Berezkoetara jauzi egiteko, berriz, kanpotik ikusirik, ez da hain argi hautuak nola egiten diren.\nGuk ere ez dakigu nola pasatzen den. Batzuetan pasatzen gara eta ulertzen dugu, batzuk pasatzen dira eta ez dugu ulertzen zerendako, batzuek galdegiten dute eta ez dira pasatzen, eta ez dugu ulertzen.\nHautetsiek ez dituzte denetan berdin bozkatzen beren kargudun sariak\nArtea elbarritasunaren gainetik iraila 17, 2021\nAlexandre Leaute: “Trufek azkarrago egin naute buruz, urrunago joateko” iraila 17, 2021\nHamar urteko eginahala iraila 17, 2021\nCimadek ‘CRA’moisi’ kazeta sortu du, atxikitze zentroko berri emateko iraila 17, 2021\nTxertatu gabe, osasun langileek jada ezin dute lanik egin Iparraldean iraila 16, 2021


Ezberdin irizkideak | Bizigiro | Berria\nAlderdi askotatik izan zen interesgarria ETB1eko Ezberdinak saioaren aurreneko atala, joan den asteazkenean. Alex Sardui eta Leire Martinez, Gatibu eta La Oreja de Van Gogh taldeetako kantariak hurrenez hurren, elkartu zituen Julen Telleria aurkezleak grabazio estudio batean, honetaz eta hartaz mintzatzeko, bereziki profesional gisa batzen eta bereizten dituztenei erreparatuz.\nLehendik haren berri handirik ez nuelako edo, oso interesgarriak iruditu zitzaizkidan Martinezen adierazpenetako batzuk. Ospearen ondorio okerrenak kudeatzeren zailtasunei buruzkoak bereziki. Konbentzimendu eta sinesgarritasun osoz egin zuen aldarria: «Kanpoko inor ez da etorriko esatera nor naizen ni».\nEsanguratsua izan zen sarean batari zein besteari albiste bila hasitakoan agerian geratu zen kontraste nabarmena: Martinezi buruzko albiste guztietan musika ez zen aipatu ere egiten edo bigarren planoan zegoen, kontu pertsonalak ziren nagusi. Prentsarik horienaren zerbitzuko paparazzien jazarpenaren biktima izan zenekoa ere oso modu naturalean kontatu zuen.\nSaioaren planteamendua interesgarria da eta pentsatzekoa da fruitu onak emango dituela aurrerantzean, gonbidatuen aukeraketan asmatuz gero behintzat, lehen saioan asmatu zen bezala.\nNolanahi ere, zorrotz jarrita, bi elkarrizketatuen arteko adostasunak ez zuen bat egin saioaren izenburuarekin eta planteamenduarekin. «Gai askotan muturreko iritziak dituztela jakingo dute bai Leirek eta baita Alexek ere, baina beste zenbait arlotan euren ikuspuntuak hain urrun ez daudela ere ikusiko dute», iragarri zuen ETBk saioaren berri emateko zabaldutako oharrean. Saioa ikusi ostean, ordea, argi geratu zen gehiago zirela adostasunak «muturreko iritziak» baino, eztabaidagarriak izan zitezkeen gaietan ere berehalakoa eta erabatekoa izan baitzen Sardui eta Martinezen arteko adostasuna.\nLehen ere agertu da gaia Ekografia hauetan —nire arkanbele kantetako bat dela esan daiteke—: debate sakonen falta sumatzen da ETBn, eta euskal kulturan oro har. Patxadatsuak, gogoetatuak, arrazoituak, argumentatuak, haserrerik eta oihurik gabekoak ahal baldin bada, baina sakonak, eta horretatik, duen balioa eta interesa ukatu gabe, oraingoz behintzat, urrun samar sumatzen dut Ezberdinak.


Molde berriko etxebizitzen proiektua garatzen hasi dira herritarrak - Uztarria (Azpeitia)\n2019ko eka. 20a, 14:38\nAste honetan hasi dira molde berriko etxebizitzen gaineko Azpeitia, elkarrekin bizi! parte hartze prozesuarekin. Udalak martxoan aurkeztu zuen egitasmoa jendaurrean, eta 33 lagunek eman dute prozesuan parte hartzeko izena. Lehen bilera asteartean egin zuten Basazabalen, eta han izan zen Nagore Alkorta alkatea. Hark azaldu duenez, molde berriko etxebizitzen proiektua diseinatzeko prozesuan 30 lagunetik gorak izena eman izanak adierazten du Azpeitian badirela halako etxebizitzak nahi dituzten herritarrak. "Egitasmo hau jauzi berri bat da: batetik, etxebizitza politikan; eta bestetik, erabaki ahalmena herritarrengan ipintzen delako. Esaterako, prozesuan parte hartzen ari diren herritarrek erabakiko duzue behar horiei erantzuteko nolako etxeak behar dituzuen", gaineratu du alkateak.\n22 eta 60 urte bitarteko 33 lagunek eman dute parte-hartze prozesuan izena, eta lehen bileran oinarri-oinarria jorratu zuten. Besteak beste, etxebizitzen izaera orokorraz eta kokapenaz hitz egin zuten lehen saioan, Hiritik At kooperatibak gidatuta. Saioaren lehen zatian azalpenak eman zituzten kooperatibako kideek, eta bigarren zatian, hainbat gairen inguruan hausnartzeko eta iritziak trukatzeko aukera izan zuten herritarrek.\nUdako oporraldiaren aurretik egingo dute prozesuko bigarren bilera; hain zuzen ere, uztailaren 2an, asteartez, izango da, 18:30ean hasita, Basazabal jauregian. Bigarren saio horretan molde berrik etxebizitzen erabiltzaileen eta sarrera baldintzen inguruan hitz egin eta hausnartuko dute parte hartzaileek.


apirila 2020 – FINANTZAZ HARATAGO\n01 Api, 2020 - 10:04\nFinantza Etiko eta Alternatiboen Nazioarteko Foro Birtuala\nBerri onak ditugu! Dakizuenez, Finantza Etiko eta Alternatiboen Nazioarteko Foroa antolatzen ari ginen, eta, gaur egungo osasun egoera medio, foroak aurrera jarraituko duela jakinarazi nahi dizuegu.\nForoa birtuala izango da eta lau egunetan banatuko dugu, apirilaren 20tik 23ra. Egunero, 17:00etatik 19:00etara izango ditugu hitzaldiak.\nIkusi hemen foroaren egitaraua\nPartaidetza doakoa da, baina izena ematea ezinbestekoa da:


BANAKETAK | elinberri\n2018. maiatzak 13 Albisteak, Arantxa Gamio\nGertatzen ari dena ulertzen ez badute ere giroko tentsioa sumatzen dute.\nAtxikimendua sortu eta eraikitzen den etapa honetan bi gurasoekin harremana bermatu behar da.\nEgozentrikoak dira eta uste dute gertatzen den oro beraiek egindakoagatik gertatzen dela, ardura edo kulpa sentimenduak kenduarazi behar zaizkie.\nGurasoak elkartuko diren fantasia garatzen ahal dute.\nEgoeraren kontziente dira baina konflikto eta sentimenduen gestioan gabeziak dituzte; Hizketaldiak mantendu elkarren sentimenduak, egoerak, fantasiak, kezkak… konpartituz.\nGurasoei errua botatzeko joera izaten ahal dute.\nZiurtasuna, afektua, egonkortasuna, mugak, rutinak, ardurak, ohiturak… mantendu. Harremana bi gurasoekin izatea bermatu eta erraztu behar da.\nNerabezaroan gurasoetatik desberdintzea ematen da. Banaketaren egoera baliatu dezakete (txantaia egiteko, gurasoen inkoherentziak aprobetxateko, komunikazio eskasa…) beren nahiak lortzeko.\nEtxeko egoera berriak (bi etxe, egonaldiak…) kezka eragiten die. Beraiek epe luzera harremanak mantentzeko duten gaitasunaz duda egiten ahal dute.\nEmozioen gestioan lagundu, komunikazioa bermatu, arduretan oinarritutako heziketa eskaini… bi gurasoen presentzia eta gutxieneko adostasunak bermatuz.\nBikote haustura edo dibortzio kasuetan seme-alabentzat lagungarri izan ohi da:\nHaurrei adierazpen bide desberdina eskaini: egunerokoak, marrazkiak, dantza, ipuinak, gaia lantzen duten pelikulak… eta norbere emozioen adierazpen eta gestio egokiak eginez eredu izatea.\nIkasle garaian: materialaren superbisioa eta zaintza (bi etxe izatean materiala atzendu edo galtzea oso ohikoa suertatzen da).\nEta kaltegarriak dira:\nHaurrak posizionatzea, gurasoen artean aukeraketa eginaraztea, bertze gurasoarengatik gaizki erranka ibiltzea eta posizionatuaraztea, konfliktoetan presente egitea, gurasoen arteko lehia seme-alabak bereganatzeko, bertze gurasoarekin gutxieneko komunikazio eta adostasunik ez ematea.\nSeme-alaben sentimenduak nahierara moldatzea, exigentzia altuegiak egitea.


kritiken hemeroteka » Stanislavskiren sistema\n« Poesia nonahi topatuz | Belaunaldien gatazka »\nStanislavskiren sistema Igor Estankona / Deia, 2004-06-29\nSakoneko ardura eta artegatasun dramatikoen luzapen poetiko baten antzera, egiazko hizkeraren bila dabil Jon Gerediaga “Fitola balba, karpuki tui” interesgarri honetan. Ez da ibili alferrik, Antzerkiola Imaginarioan, dramagile eta ikerlari lanetan. Bilaketa eta berritasuna sormenaren ardatz direla sinestuta, betiko oinarrietatik abiatu bai baina beti apur bat harago joan ohi direnen azertu eta arriskuetan erortzen den liburua da hau, ezin zaiolarik inolaz ere egotzi ausardia faltarik.\nEskegita eta haizeak eraginda dabiltzan mekanismo arraroen gisara, liburuko piezek gelditasunean mugimendua dutela dirudi. Azalduko dut gelditasunaren eta mugimenduaren itxurazko kontraesan hau: akziorik apenas dagoen, baina hain da dinamikoa gogoetaren bilakaera poemarik poema, non liburua hartzen duenari gauza asko jasotzen dabilela irudituko baitzaio, ideiak arrapaladan datozela. Denborak ezinbestean inposatzen duen ikuspegi aldaketari buruzko poema adibide bat baino ez da: “Lehen panteista amorratua nintzen”, gero “mundua profanoa bilakatu zitzaidan” eta orain “zomorroak gonbidatzen ditut etxera/ nirekin bazkal dezaten eta, bide batez,/ bizitzari aurre egiteko/ haiek erabiltzen duten metodoa/ nik ere erabiltzeko”.\nLerro luzeen eta irudi aluzinagarrien zaleek gozatu egingo dute. Mundu absurdu honen aurrean apokalipsia iragarri edo haserrea erakustea baino praktikoagoak dira Bilbotarrarentzat gozamena, jolasa eta muinetik urrutiratzea, hain zuzen muinera iristeko. Hori dela bide, batzutan idazkera automatikoa darabilela dirudi, adimenaren gurarien esku utziz ideia batetik besterako saltoa, “Gure hilobietan gautza kexuka” poeman mozkorraldi anonimoetatik mozkorti ezagunetara naturaltasun guztiz ilogikoz jauzi egiten duenean bezala.\nUmorea ere deskribatu ezin den horretara hurbiltzeko darabil, beste baliabide ugarirekin nahastean. Benetan bikainak iruditu zaizkigu, bestalde, haiku itxurako poema finak. Aberastasun honi puntu ilunen bat aitortu behar bazaio, ordea, inoiz poemaren kontrola galdu egiten duela esango dugu edo, poemaren beraren kontrola baino, esaldi konkretu batzuen gainekoa. Izan ere, “demografia anitzeko kantoiak” edo “funtsezko izate anonimoaren sustraietan” gaindituta zeudela uste genuen kontzeptu-bihurketak dira. Baina iritzi bat baino ez da. Beste iritzi bat: zoaz harrapaladan liburu hau hartzera, Edu Zelaietaren baimenarekin urteko onentsuena izango da eta.


Atekabeltz Gaztetxearen 13. urteurrena ospatzeko, ekitaldiak izanen dituzte asteburuan Leitzan - Erran.eus\nAtekabeltz Gaztetxearen 13. urteurrena ospatzeko, ekitaldiak izanen dituzte asteburuan Leitzan\nTtipi-Ttapa 2018-07-20 08:04\nLarunbatean Azken Trena, Akabu eta DJ Tapen emanaldiak izanen dira\nAfari autogestionatua eta kontzertu akustikoa ostiralean; eta jokoak, bazkaria, bertsopoteoa, luntxa eta kontzertuak larunbatean\nLeitzako Atekabeltz gaztetxearen 13. urteurrena aitzakiatzat hartuz, ekitaldiz beteriko asteburua izanen dute herrian. Ostiraleko afari autogestionatuarekin hasiko dute asteburua eta larunbat gaueko kontzertuekin igandera arte luzatuko dute pesta. Heldu den ostegunean, hilaren 26an, berriz, masaje tailerra izanen dute.\nOstiralean, hilaren 20an hasiko dira ospakizun ekitaldiak. Afari autogestionatua izanen dute, 21:00etan. Edaria eta kafea gaztetxeak jarriko ditu. 23:30ean, berriz, Patoren eskutik, kontzertu akustikoa izanen dute.\nLarunbatean izanen da egun handia. 10:00etan, brindisa izanen dute. 10:30ean jokoak izanen dituzte. 12:30ean patata tortilla lehiaketa eginen dute (bai oinarrizko osagaiak, hau da, patatak, olioa, arrautzak eta gatza; baita suak ere Atekabeltzek jarriko ditu. Aitzitik, osagai gehigarriak eta sukaldeko tresnak norberak eraman beharko ditu). Txapelketarako izen-ematea irekita dago eta Torrean eskura daiteke zerrenda. 14:30ean bazkaria izaznen dute. Lehiaketan prestaturiko tortillak ez ezik, arrain paella, yogurt krema, kafea eta kopa eskainiko dira (10 euroren truk).\n18:00etan bertso-poteo musikatuak girotuko du herria, Ane Intxausti, Aitor Irastortza eta Xabat Illarregi ariko dira kantari. 21:30ean luntxa eskainiko dute. 23:30an hasiko dira kontzertuak. Bertaratzen denak Azken Trena, Akabu eta DJ Tapen emanaldiaz gozatzeko aukera izanen du.\nBesta ondotik atsedena\nHeldu den ostegunean, hilaren 26an, berriz, masaje tailerra izanen dute, 22:00etan. Anabel Urkiolak gidatuko du saioa.


Hainbat 1 errezeta eskura ditzakezu iragazki hauen bidez\nQuitar este filtro Etiqueta: tomatea\nPlater-mota ------------------------ Aperitivos / Entrantes / Tapas Bebidas Bocadillos / Sándwich Guarniciones y salsas Plato único Postres Primer plato Segundo plato\nOsagai nagusia ------------------------ Arroz Aves Bizcochos / Pasteles / Tartas / Mousse Carne y caza Casquerías Chocolate Cremas / Sopas Cremas de repostería y rellenos Croquetas / Fritos Embutidos Ensaladas Frutas Helados / Sorbetes / Granizados Hongos Huevos y lácteos Infusiones Legumbres y potajes Masas de hojaldres Masas y pizzas Mermeladas / Confituras Pastas y cereales Patatas Pescados y mariscos Salsas Soja y derivados Verduras y hortalizas\nEnfermedades ------------------------ Ácido úrico y gota Alergia a la caseína Alergia al huevo Alergia al pescado Anemia ferropénica (carencia de hierro) Anemia perniciosa (carencia de vitamina B12) Anemia por carencia de ácido fólico Cálculos en la vesícula biliar Cálculos renales Diabetes mellitus Estreñimiento Gastritisa Hipercolesterolemia (Colesterol elevado) Hipertensión arterial Hipertrigliceridemia (Triglicéridos elevados) Intolerancia a la lactosa Intolerancia al gluten Meteorismo (Flatulencia) Obesitatea Osteoporosia\nBegetarianoa ------------------------ Recetas vegetarianas\nAnai-arreben arteko borrokak: konfinamenduan nola kudeatu Familia barruko elkarrizketan eta errespetuan oinarritutako anai-arreben arteko borroken kudeaketa arrakastatsuagoa izaten laguntzen du.\npor evasanmartin Larunbata, 2020ko apirilaren 04a\nSukaldaritza haurrekin: sushiko herensuge bat Haurrekin janaria prestatzeko ideiak behar dituzu? Imagine Food: haurrentzako errezetak, haurrek berek diseinatuak, programaren azken proposamenak dakarzkizugu.\npor Laura Caorsi Larunbata, 2020ko apirilaren 04a\nKoronabirusa eta haurdunaldia: arrisku gehiago dago? Oraingoz datu gutxi dauden arren, haurdun dauden emakumeek ez dute dirudite koronabirusak gaixotzeko arrisku handiagorik eta, infektatuz gero, COVID-19 ez da fetura transmititzen.\nikusi sukaldeko trikimailu guztiak\nbidali zure trikimailu eta bideoak!


EUSKAL MUSIKA KATEA: LIN TON TAUN\nEstreinako diskoaren arrakastak bultzatuta, berehala heldu zen bigarrena, Nola esan dek? (Esan Ozenki, 1994). Lehenengo lanaren jarraipen naturala izan zen, baina sumatu zen instrumentuak hobeto jotzen zituztela, eta soinu sendoagoa lortu zuten. Trikiak protagonismo handia zuen oraindik, baina gitarra gogorrak eta rap erritmoak areagotu zituzten. Hitzetan kritika ("Larrosaren kiratsa") eta sentimenduak ("Kea") uztartu zituzten. Bi diskoen artean jotzeari uzteko betarik ez zuten hartu, eta 1995ean, esaterako, Logroñoko (Espainia) Actual jaialdian eta Parisen Esan Ozenkik antolatutako 5. urtemugako jaian aritu ziren. Oso nekatu ziren, eta atseden luze bat hartzea erabaki zuten. Baina 1996ko irailean, bat-batean, Lin Ton Taun albiste bihurtu zen berriro: Esan Ozenki utzi eta Espainiako Warner-Dro multinazionalarekin kontratua sinatu zuten. Bost disko egitea hitzartu zuten, eta lan bakoitzaren jatorrizko bertsioa euskaraz egin arren, horren ostean gaztelaniazko bertsioa ere merkaturatuko zuten. Erabaki hori hartzeagatik hainbat kritika jaso zituzten. «Guk ez diogu ezeri uko egin, ez dugu traiziorik egin, euskaraz bizi eta sentitzen dugulako, gure aberria Euskal Herria da... Baina kanpora begira beste zerbait pentsatu beharra dago, bai musikariok, bai zinemagileok, bai idazleek. Gure kasua idazleenarekin pareka daiteke, liburua euskaraz idazten dute, eta gero gaztelaniara itzultzen da», azaldu zuten.\nHalako batean, 2000an Joseba Illarramendi abeslari eta soinu jotzaileak taldea utzi zuen, eta Munatxok ordezkatu zuen. Gero Micro kaleratu zuten (Dro, 2000). Ordurako ia bi urte ziren kontzerturik eman ez zutela, eta kantuak sortzean konturatu ziren beste ildo bat lantzen hasiak zirela. Triki-rock haien marka desagertu, eta melodietan sakondu zuten, Baneki-n ageri ziren hari moldaketak areagotu zituzten eta ukitu elektronikoak eta programazioak lantzen hasi ziren. Taldekideek berek onartu zuten ordura arte egindakoarekin antzik ez zuela, baina bestelako musika entzuten ari zirela. Hitzak ere abstraktuagoak ziren, ez hain zuzenak. Baina taldeak ez zuen luzaroan iraun. Hiru taldekidek (Josebak, Raulek eta Bitorrek) Karelean taldea osatu zuten urte batzuk geroago, eta 56. gelatik diskoa kaleratu zuten (Gaztelupeko Hotsak, 2008). Taldea berriz elkartu zen 2013. urtean, Zestoako Patanafest jaialdian parte hartzeko. Ekainaren 8an eman zuen itzulerako lehen kontzertua.


Pribatutasun-politika | Basque Food Cluster\nEUSKADIKO ELIKADURAREN CLUSTERRA da zure datuak behar bezala tratatzearen arduraduna (helbidea: LAIDA BIDEA, 214 ERAIKINA, 48170 ZAMUDIO-BIZKAIA). Tratamendu horri buruz galde dezakezu honako posta elektroniko honen bidez: info@basquefoodcluster.com\nEUSKADIKO ELIKADURAREN CLUSTERean, interesdunek ematen diguten informazioa tratatzen dugu, honako hauetarako:\n• Erabiltzaileekin izenpetzen ditugun prestazioak eta zerbitzuak betetzeko.\n• Produktuei eta zerbitzuei dagokienez egindako eskakizunak izapidetzeko eta kudeatzeko.\n• Produktu eta/edo zerbitzuen publizitate- edo sustapen-informazioa igortzeko.\n• Gure erakundeko bazkide izateko tratatzen ditugun datuak izapidetzeko eta kudeatzeko.\nEdozein unetan adieraz dezakezu zure datuak erabiltzearen aurka zaudela, eta, beraz, datu horiekin inolako kudeaketarik egin gabe utz dezakezu. Datuak legez aurreikusitako denboran soilik geratuko dira blokeatuta. Jakinarazten dizugu, baimenik ez emanez gero, zerbitzuak ematea ezinezko bihur daitekeela.\nPrintzipioz ez da daturik lagako, legezko betebeharra dagoen kasuetan izan ezik.\nHala ere, zure datuak partekatuko ditugu laguntzen diguten edo euskarria ematen diguten zerbitzu-emaileekin edo kanpoko laguntzaileekin.\nZure datu pertsonalak behar den denboran gordeko ditugu soilik, haien helburua betetzeko, kontratu-harreman bat mantentzen dugun bitartean, hori behartzen duen lege-baldintza bat dagoen bitartean edo zure datuak tratatu ezin izateko eskubideetako bat bera ere erabiltzen ez duzun bitartean.\n6.- Nola erabil ditzaket nire eskubideak\nEskubideen titularra izanik, zuk izango duzu zure datuen kontrola eta, beraz, edozein unetan balia ditzakezu zure eskubideak, mezu elektroniko bat bidaliz: info@basquefoodcluster.com\nHonako eskubide hauek balia ditzakezu:\nAurkakotasuna – Zure datu pertsonalen bat ez tratatzea eskatu ahal izango duzu.\nEramangarritasuna – Gure kontratu-harremanean eman dizkiguzun edo lortu ditugun datu pertsonalak jaso ahal izango dituzu, bai eta beste erakunde batera transmititu ere.\nErabiltzaileei jakinarazten zaie baimena edozein unetan baliogabetzeko eskubidea dutela, eta horrek ez duela eraginik izango erretiratu aurreko baimenean oinarritutako tratamenduaren zilegitasunean.\nEra berean, interesdunei jakinarazten zaie erreklamazio bat aurkez dezaketela Datuak Babesteko Agintaritza eskudunean, batez ere beren eskubideak baliatzean guztiz asebeteta geratu ez direnean.\nZure eskubideak erabiltzeko, zure NANaren kopia edo zure nortasuna egiaztatzen duen agiri baliokide baten kopia erantsi behar duzu eskabidearekin batera.


STUVA / FRITIDS Armairua - zuriahelburuazuriunea, zuriahelburuazuriunea - IKEA\nSTUVA / FRITIDS Armairua\nSTUVA / FRITIDS Armairua, zuriahelburuazuriunea, zuriahelburuazuriunea, 120x50x192 cm\n4.6 11 Iritziak\nBizitzak eskolaren, lagunen eta aisialdiaren inguruan bira egiten duenean, semeak espazioa eta biltegiratze praktikoa behar ditu. Konbinazio horrek edozertarako lekua du, trofeoak, arropa eta kirol eta eskolako artikuluak barne. Irakurri gehiago\nZure umeak armairu hau urte askotan zehar erabil dezake, helduentzako esekigailuentzat balio baitu. Barrualdea berriz, hazten doan heinean egokitu daiteke.\nApal irekiak perfektuak dira liburuetarako, bildumarako edo argazkiak, sariak edo denbora-pasak bezalako gauzak erakusteko.\nBeheko tiraderetan galtzerdiak, barruko arropa eta eskolako tresnak jartzeko lekua dago, eta kutxa sakonetan gauza handiak egiteko lekua dago, hala nola kirol taldeak.\nAteek ixte leuneko bisagrak dituzte, leunki eta isilean ixten dituztenak, baita eztabaida bero baten ondoren ere.\nFronte guztiek helduleku integratuak eta aurremuntatuak dituztenez, ez dago hauts untxiak sar daitezkeen zulorik.\nErregulatu egin daitezkeen hanka batzuk dakartza lurrean egon ahal diren gora-beherak ezabatzeko.\nKonbinazio honen prezioak hau hartzen du barne: armairu-barra 1, 4 apal eta 3 saretadun saski. Altzari barruko osagai guztiak zure seme edo alabaren beharretara egokitzeko mugi daitezke.\nArmairurako barra/aurrealderik gabeko tiradera/saretadun saskia:\nNOTRANS, Paperezko xafla, Plastikozko ertza, Paperezko xafla\nLuzera: 213 cm\nPisua: 14.10 kg\nPisua: 1.29 kg\nPisua: 1.07 kg\nPisua: 2.20 kg\nSTUVA GRUNDLIG saretadun saskia\nDena batean biltegiratzea adineko haurrentzat\nBiltegiratze konbinazio hori ezin hobea da bizitzak eskola, lagun eta aisialdiaren inguruan bira egiten duenean. Arropa zintzilikatu eta tolesteko armairu bat. Galtzerdi, barruko arropa eta eskolako tresnentzako kaxoi baxuak eta kirol talde bezalako gauza handiagoentzako kaxoi sakonak. Eta apalategiak ere irekitzen ditu, semeak liburuak, argazkiak eta garaikurrak jarri ahal izateko. Gauza guztiek leku jakin bat dutenean, probabilitateak handiagoak dira egon behar dutela suposatzen den tokian bukatzea baino, eta ez lurrean.\nBeti ere, haurraren interes gorena lehenetsiz.\nBadakigu haurrek nola pentsatzen duten (denbora gehiena) eta zer behar duten ondo sentitzeko eta garatzeko. Beraz, gure produktuak sortzen ditugunean, beti haur baten perspektiba erabiltzen dugu. Horregatik, ezaugarriak eta dimentsioak ondo pentsatuta daude, eta segurtasuna lehentasuna da. Toxikorik gabeko material eta pinturak baino ez ditugu erabiltzen, eta esku txikientzat heltzeko errazak eta erosoak diren heldulekuak sortzen ditugu - Eta izkina guztiak borobilak izatea ziurtatzen dugu, harramazkak eta ubeldurak saihesteko -. Seguru zure semearentzat … eta zuretzat.


700 arimek bete zuten Elgetako Espaloia Berri Txarrak taldea ikusteko - Elgeta - Goiena.eus\n700 arimek bete zuten Elgetako Espaloia Berri Txarrak taldea ikusteko\nAnder Monedero 2010-12-12 19:49\n'Libre', 'Jaio.Musika.Hil' eta 'Payola' lanetako abestietan oinarritu zuten emanaldia\nBertan izandakoak nekez ahaztuko dute egubakoitzeko gaua. Berri Txarrak inoiz baino forma hobeagoan daudela erakutsi zuten. Kontzertua berotzeko, Sarkorren hardcore-punk melodikoa izan zen. Ez zuten beraien helburua lotu, izan ere, publikoa hotz geratu zen.\nDisko berriko 'Dortoken mendean' abestiarekin hasi zuen Berri Txarrak taldeak emanaldia. Azken hiru diskoetako abestietan oinarritu zuten emanaldia eta Oreka abestian Red Hot Chilli Peppers taldearen abesti bat sartu zuten.\nAskorentzako kontzertuko momenturik bereziena Mikel Laboaren Liluraren kontra abestia izan zen. Kontzertua bukatzeko Denak ez du balio abestia jo zuten.\nUrtea bukatzeko lau kontzertu programatu zituzten, eta horietako lehenengoa izan zen Elgetakoa. Beste hiruak zapatuan Anoetako Gaztetxean emandakoa, eta azken bi kontzertuak gaur eta bihar Bilboko Kafe Antzokian eskainiko dituzte.


Datu Pertsonalak Babesteko Arautegia betez, erabiltzaileei jakinarazi nahi zaie posta elektroniko, web formulario, gune pribatu edo web gune honetan dagoen beste baliabidearen bitartez emandako datu pertsonalak Sagarlore Hotela, S.L. enpresaren tratamendu-sistemetan jasoko direla, horixe baita Tratamenduaren Erantzulea (NIF: B75036384). Hala, jasotako kontsultei eta eskaerei erantzuteko, erabiltzailearekin harremanetan jartzeko, kontratuzko harremana kudeatzeko eta Sagarlore Hotela, S.L.. enpresaren jarduerari legez dagozkion funtzio guztiak egiteko erabiliko dira. Era berean, eskatutako albiste buletina bidaltzeko eta erabiltzailearen interesekoa izan daitekeen informazio komertziala bidaltzeko erabiliko dira.\nInteresdunak kontrakoa ez badu adierazten, bere datuak epe zehatzik gabe kontserbatuak izan daitezke, harreman komertzialaren jarraipena egiteko eta Sagarlore Hotela, S.L.. enpresaren legezko helburuak betetzeko. Zure datuak tratatzeko oinarri juridikoak eskatutako zuk datuen tratamendurako ematen duzun baimena, zerbitzuak emateko kontratua betetzea eta tratamenduaren erantzulea legezko interesa dira. Zerbitzua hobetzeko asmoarekin zure datuak Sagarlore Hotela, S.L. enpresaren kide diren beste enpresei komunikatuak izan daitezke, beti datu pertsonalak babesteko legedia betez.\nErabiltzaileen datu pertsonalak isilpeko moduan erabiliko dira. Sagarlore Hotela, S.L. enpresak erabiltzaileen datu pertsonalak pribatutasunez erabiltzeko eta horiek babesteko konpromisoa dauka; hala, eskura dituen baliabide guztiak erabiltzen ditu, interesdunen segurtasuna eta pribatutasuna bermatzeko.\n1.Datu pertsonalak biltzea\nSagarlore Hotela, S.L. enpresak ez dio erabiltzaileari datu pertsonalak emateko eskatzen, bere web gunean sartzeko; alabaina, zerbitzu batzuk erabiltzeko (esate baterako gune pribatua eta kontakturako formularioa) ezinbestekoa da erabiltzaileak datu pertsonalak ematea. Erabiltzaileak era askean eta borondatez emango ditu bere datuak. Sagarlore Hotela, S.L.ek erabiltzaileak eskatutako zerbitzua jasotzeko beharrezkoa den informazio pertsonala baino ez du eskatuko.\nErabiltzailearen ardura eta beharra izango da emandako datuen zehaztasuna, zuzentasuna eta egiazkotasuna bermatzea eta, behar den kasuetan, datu hauek eguneratzea. Sagarlore Hotela, S.L.ek ez du honen inguruko erantzukizunik hartuko bere gainean. Erabiltzailea bera izango da, horrenbestez, ematen dituen datuekin eragindako kalteen erantzule bakarra.\nZure datuak ikustea, zuzentzea, ezereztea, tratamendua mugatzea, tratamenduari aurka egitea eta portabilitatea eska dezakezu, baita gai honi buruzko beste eskariren bat egin ere. Horretarako, idatzi bat bidali beharko diozu Tratamenduaren Erantzuleari, helbide honetan: Sagarlore Hotela, S.L., Petritegi Bidea, 8, 20115 Astigarraga (Gipuzkoa), edo posta elektroniko honen bitartez: administracion@petritegi.com. Eskaerarekin batera, interesdunaren Nortasun Agiriaren kopia bidali beharko da. Interesduna eskariari emandako erabakiarekin ados ez badago edo erreklamazio bat jarri nahi badu, kontrol aginte eskudunera jo dezake, kasu honetan, Datuak Babesteko Bulegoa (www.aepd.es). Eskaera lege-ordezkari moduan egiten badu, berriz, Nortasun Agiriaren fotokopia ez ezik, ordezkaritza horren egiaztagiria ere bidali beharko du.\nSagarlore Hotela, S.L. enpresak, bere fitxategietako datu pertsonalak erabiltzean, datuen segurtasuna bermatzeko eta horiek aldatzea, galtzea edo baimenik gabe erabiltzea saihesteko beharrezkoak diren neurri tekniko eta antolamendu neurriak hartuko ditu. Betiere, teknologia-egoera, bildutako datuen izaera eta horiek izan ditzaketen arriskuak kontuan izanda; bai giza jardunak eragindakoak, bai ingurune fisiko zein naturalak eragindakoak. Horretarako, aintzat hartuko du datu pertsonalak babesteko indarrean den legedia. Nolanahi ere, erabiltzaileei argi adieraziko zaie segurtasun-neurri informatikoak ez direla erasoezinak, eta ondorioz, gerta litezkeela legez kanpoko esku-hartze edo esku-hartze bidegabeak, baina ez Sagarlore Hotela, S.L.ren erantzukizunpekoak.\n4.Sare sozialetara eta web kanaletara esteka\nWebgune honek sare sozialetarako eta kanpoko webgune eta web-kanaletarako estekak eskaintzen ditu; Facebook, Instagram edo Twitter, besteak beste. Sagarlore Hotela, S.L.ek ez du bere gain hartzen estekatutako gune horien gaineko inongo erantzukizunik. Webgune honetan kokatutako esteketatik edo beste edozein modutan Sagarlore Hotela, S.L..rekin zerikusia duten sare sozialetan eta kanpoko webgune eta web-kanaletan sartzen den erabiltzaileari aldez aurretik eta berariaz jakinarazten diogu erabilera-baldintzak, pribatutasun-politikak, kukien politikak eta beste edozein baldintza eta/edo araudi sare sozial eta webgune eta web-kanal horien arduradunen mende daudela, inoiz ez Sagarlore Hotela, S.L.ren mende.\nSagarlore Hotela, S.L.ek beretzat gordetzen du bere pribatutasun-politika aldatzeko eskubidea, bai ordura arteko irizpideak aldatu dituelako, bai lege- edo jurisprudentzia-aldaketak izan direlako. Sagarlore Hotela, S.L.ek aldaketaren bat eginez gero, ordea, testu berria web gune berean argitaratuko du, eta erabiltzailea berehala ohartuko da. Dena den, erabiltzailea web gunean sartzen den unean bertan aurreikusita dauden arauek arautuko dute erabiltzaileekiko harremana. Horregatik, Sagarlore Hotela, S.L.ek gomendatzen dizu aldian-aldian sartzeko pribatutasun-politika horretara.\nSagarlore Hotela, S.L.en eta erabiltzailearen artean sortutako harremana, hain zuzen, aplikatzeko modukoa den legediari eta eskumena daukan jurisdikzioari buruz indarrean den araudian xedatutakoak arautuko du. Nolanahi ere, araudiak aurreikusten badu aldeek eskumen baten mende jarri behar dutela, Sagarlore Hotela, S.L. eta erabiltzailea, dagokien beste zeinahi eskumeni espresuki uko eginda, Donostiako Epaitegi eta Auzitegien menpe jarriko dira.\nErabiltzaileak ez baditu baldintza hauek betetzen edo web gunean azaltzen diren edukien okerreko erabilera egiten badu, Sagarlore Hotela, S.L.enpresak zuzenbideak ematen dizkion neurri zibilak eta penalak hartuko ditu ez-betetze hauek zigortzeko.


13 lagunek eman dute izena euskaltegiko irakasle izateko — Oñatiko udala\n13 lagunek eman dute izena euskaltegiko irakasle izateko\nHautaketa prozesura aurkezteko epea bihar amaitzen da\nEuskaltegirako irakasle bat kontratatu eta lan poltsa osatzeko deialdia egin du udalak. Zatitako erretiroa eskatu duen langile baten lanaldia osatzeko irakaslea kontratatuko da. Langile berriari errelebo kontratua egingo zaio. Bide batez, hautaketa prozesua gainditzen duten lagunekin lan poltsa osatuko da, sortu daitezkeen beharrei erantzun ahal izateko.\nEuskaltegiko irakasle lanpostu honetara aurkezteko, diplomatura, lizentziatura edo graduren bat izan eta C2 euskara-maila edukitzea eskatzen da. Euskara maila agiri bidez egiaztatzen ez dutenek oposizioaldian egingo den azterketa gaindituz erakutsi beharko dute. Beste bi azterketa ere izango dituzte, deialdian zehaztu den gaitegia oinarri hartuta iritzi artikulua idatzi beharko dute, helduen euskalduntzearen metodologia kontuan hartuta eta elkarrizketa pertsonala. Lehiaketa fasean berriz, azterketaldia gainditzen duten hautagaien lan esperientzia, formazio osagarria eta egindako argitalpenak baloratuko dira. Puntuaziorik altuena lortzen duen hautagaiari errelebo kontratua eskainiko zaio eta gainontzekoekin lan poltsa osatuko da, aldian-aldian sortu daitezkeen beharretarako.\nOrain arte, 13 lagun aurkeztu dira euskaltegiko irakasle izateko. Baina gehiago izan daitezke, horretarako epea, bihar, 14:00tan amaitzen baita. Deialdi honi buruzko baldintza eta oinarriak, udaleko web atarian, www.oñati.eus atarian ikus daitezke.\nEuskaltegiko langileak euskara klaseak eman beharko ditu Euskaltegian bertan, edo sortutako talde eta premien arabera, beste tokiren batetan; eskolak programatu eta prestatu beharko ditu horretarako egokienak diren irizpide pedagogikoen arabera; ikasleen ebaluaketa jarraitua egin beharko du; ikasturtearen antolaketan parte hartuko du eta material didaktikoa moldatu, sortu, antolatu eta sailkatu beharko du, besteak beste.


Batzordeak / Elkartoki / Informazio orokorra / Berriak / Talleres y cursos\nHitzaldia: Hezkuntza eta generoa. Nola hezten dugu eguneroko bizitzan?\nEguna: 2018ko apirilak 12\nTokia: Abendaño ikastola (aretoa egun batzuk lehenago baieztatuko da)\nAmpa Komunika / Batzordeak / Elkartoki / Informazio orokorra / Berriak\nAbendatoki proiektuari egin zioten elkarrizketa hemen entzun dezakezu\nHona hemen berriro Abendatokikook!!\n2018an Abendatokiarekin jarraituko dugu eta parte hartzeko proposamen berriak egingo dizkizuegu. Orain Udaletxeko laguntzarekin. Ekintza guztiak patioaren inguruan izango dira baina alde ezberdinak lantzen.\nAntzerki komunitario lantegiak\nAbendatoki lehen fasean zehar sortutako materialetatik abiatuz eta jolasa eta antzerki dinamikak erabiliz, Abendaño Ikastetxeko haurrak lagunduko ditugu haien sorkuntzak plazaratu eta antzezteko bidean.


Eraikitze urtea: 1855, prezioa 35.711 erreal eta 50 zentimo.\nPlazak fondo zuria zuen eta eremu ireki eta zabal bat osatzen zuen, honek anitz errazten zuen joko luzea baldintza egokietan izatea eta ondorioz, plaza onena bihurtu zen joko luzean aritzeko. Plazako jokalekua lurrezkoa zen eta hautsa ez harrotzeko bi iturri zituen zorua ureztatzeko. Jokalekuko lurraren azpian drainatze berezi bat zuen, horrela ez zen putzurik sortzen eta plaza oso azkar idortzen zen. Erreboteko zoruak eta paretak 90 gradu baino gehiagoko angelua osatzen dute, modu horretan pilotak bertan jotzen badu goratzen da, batez ere pilotaka indartsu batekin.\nZaharberritzea: Plazan egindako zaharberritze garrantzitsuena 1930an egin zen, ezker pareta eraikiz. Zaharberritzearen ondorioz, joko luzearen ohitura errespetatzen zen baino modalitate berriagoak (esku-pilota, erremonteak, palak edo zesta puntak) sortzen zituzten beharrei erantzuna eman zitzaien. Zaharberritze hauek 46.977,34 pezetetako kostua izan zuten eta arkitektoa Serapio Esparza San Julian izan zen.\nPlaza aitzindaria: Bear Zana plazan berezitasun arkitektoniko bat inauguratu zen 1932an, erreboteko pareta birakaria. Doneztebeko orduko alkatea, Emilio Azarola, ingeniaria zen eta errebote funtzioa egiteko pareta mugikor bat diseinatu zuen. Errebote pareta birakaria palan, erremontean edo zesta puntan erabiltzen zen. Erreboteko paretak burdinazko egitura zuen eta errail batzuen gainean paratu zen biratu ahal izateko. Pareta birakaria 1932ko bestetan inauguratu zen.\nBitxikeria: Bear Zana plaza Nafarroan jokatutako Euskal Pilotako bi munduko txapelketako egoitza izan da, 1962an eta 2002an. Doneztebe da, Iruñearekin batera, bi txapelketa hauetako egoitza izan den udalerri bakarra Nafarroan.\nZabalera: 19m. (sakean) – 18m. (errestoan)\nBotarria: erreboteko paretatik 70´5metrora\nBotarritik erdiko eskasera: 35´5m.\nErdiko eskasetik erreboteko paretara: 35m.\nEgin klik argazkian handitzeko


Txinatarrak jaun eta jabe dira Asiako hondartzetan - bizkaie.biz\nTxinatarrak jaun eta jabe dira Asiako hondartzetan\nZigor Aldama\t2011-08-03 13:12 Bidaide\nTxinatarren mirari ekonomikoa ondoen Phuketeko hondartzetan ikusten da. Thailandiako harea zuridun hondartza ospetsuetan, edo irribarren herriko ur gardenetan, Dragoi Handiko biztanleak gustura dagoz superpotentzia izateak ekarten dituan onurekaz. Turismoa haziz doa eten barik. Igaz 57,39 miloe joan ziran kanpora, 2009an baino 9 miloe gehiago. Danetara, 48.000 miloe dolar gastau zituen.\nTxinatarren mirari ekonomikoa ondoen Phuketeko hondartzetan ikusten da. Thailandiako harea zuridun hondartza ospetsuetan, edo irribarren herriko ur gardenetan, Dragoi Handiko biztanleak gustura dagoz superpotentzia izateak ekarten dituan onurekaz. Harrotasun sasoia da eurentzat, eta dana dago prest ezeren faltarik ez izateko. Yuana, aldatu ezin daitekeen dibisea, edozein bazterretan onartzen dabe. Eta lehenago ingelesez edo japonieraz besterik ez egozan kartelak orain ideograma txinatarrez be bagoz. Kaleetan konnichiwa barik, ni hao entzuten da. Turista asiarrak japoniarrak ziran lehen, gaur egun, ostera, txinatarrak dira.\nMunduko herrialderik populatuenak bizi dauen hazkunde ikaragarriak Asiako turismoa goitik behera aldatu dau. Turismoa haziz doa eten barik. Igaz 57,39 miloe joan ziran kanpora, 2009an baino 9 miloe gehiago. Danetara, 48.000 miloe dolar gastau zituen. Aurten be, antzeko hazkundea izatea espero dabe, 65 miloe edo, eta 55.000 miloe dolar gastauko dituela pentsetan dabe adituek.\nThailandiako gobernuak esandakoaren arabera, hiru bat urtean turista gehienak txinatarrak izango dira. Horregaitik, euren beharrizan eta gustuetara egokitu behar gara, adierazo eban Thailandiako turismo arduradunetako Sansern Ngaok prentsaurreko baten. Ganera, turista txinatarra sano interesgarria da turismoaren industriarentzat. Izan be, opor laburrak egiten baditu be, diru asko gastetan dau. Alemaniarrek, estatubatuarrek eta britainiarrek bakarrik gastetan dabe eurek baino gehiago.\nPhuketeko kaleetan gatxa da motxilero txinatarrak aterpetxe merke bila ikustea, baina ohikoa da, berbarako, europar, amerikar eta australiarren artean. Txinatarrek gurago ditue bost izarreko resort dalakoak, merkatalgune handiak, eta dan-dana antolatuta eta itxita dauken bidaiak. Txinako bidai-agentzien % 5ek besterik ez ditu herrialdetik kanpoko pakete turistikoak eskaintzen, baina zerbitzu mota hori agentzien diru-sarreren % 22 izan zan 2010ean.\nHori dala eta, ondoen ikusitako nazionalidadea ez badira be, danak gura ditue txinatarrak erakarri. Espainiak bere bai. Txina Turismo Plana izenekoak helburu argia dauka: 2020an miloe bat turista txinatar lortzea. Igaz 102.000 txinatar (2000. urtean baino bost bider gehiago) besterik ez ziran liluratu zezen, futbol eta flamekoagaz; horreek dira, hain zuzen be, Espainiak behin eta barriz erabilten dituan topikoak herrialde asiarra erakarteko. Dana dala, gitxik uste dabe miloe bat turista lortuko danik.\nEritxi hori dauka, esaterako, Shanghaiko konsul orokor Antonio Segurak. Eskaerea mugatua da, Espainia ez da hain interesgarria txinatarrentzat. Eurentzako Europa dira Frantzia, Italia eta Britainia Handia, eta kito. Turismo-bisadu gitxi ikusi dau Segurak. Alemaniak zortzi-hamar bider bisadu gehiago bideratzen ditu. Onartu egin behar da Espainia ez dagoala prestauta turista txinatarrak hartzeko. Hizkuntzea dakien jenterik ez dago, eta, ganera, Europara ez doaz eguzki eta hondartza bila. Holan da, Kontinente Zaharrera beste gauza baten bila joaten dira: shoppinga egitera, hau da, erosketak. Datu ofizialen arabera, txinatarrek luxuzko produktu gehiago konsumiduten dabe etxetik kanpo etxean baino, bost bider gehiago, hain zuzen. Frantziak, batez be Parisek, ondotxu jakin dau zelan aprobetxau txinatarren konsumismo nahia.\nPhuketen be agiri-agirikoa da txinatarrek dirua gastetako zaletasun handia dabela. Perlak eta maskorrak saltzen dituen hondartzetako txiringito guztiak beteten ditue, baina baita Gucci etxeko dendak be. Dendetako saltzaileek txineraz be ikasi dabe zeozer. Derrigorra da eurekaz ondo komuniketea gustura egon daitezen, onartzen dau bere izenik agertzea gura ez dauen kosmetiko-enpresa handi bateko arduradunak. Bisitari txinatarrei esker salmentak nabarmen hazi dira, egia esan, ganeratzen dau. Duda barik, txinatarrek arazo asko konpontzen ditue...


Udabarriko XXIII. Bertso Saioak: apirilaren 27tik maiatzaren 19ra\nBizkaie! 2007-04-23 02:00 Bertsolaritzea\nSantutxuko Bertso Eskoleak eta Bilboko Udaleko Kultura eta Euskara Sailak alkarregaz antolatzen daben ‘Udaberriko Bertso Saioak’ jaialdiaren XXIII. edizinoa osogai barritzaile bategaz abiatuko da: hiru emakumek kabareta eta bertsolaritzea buztartuz antolatu daben umorezko ekitaldiagaz.\nSariketa, bertsopaper eta enparauak\nGorka Intxaurbe Etxebarria\t2007-04-12 02:00 Bertsolaritzea XXXVII. Osinalde sariko finalean ondokoek kantauko dabe: Aitzol Barandiaran ataundarrak, Alaia Martin oiartzuarrak, Ander Lizarralde eta Arkaitz Oiartzabal oiartzuarrak, Beñat Gaztelumendi añorgarrak eta Uxue Alberdi elgoibartarrak.\nIpar Uribe nagusi Plateruenan\nGorka Intxaurbe Etxebarria\t2007-03-26 02:00 Bertsolaritzea\nBusturialdeari 15 puntutik gorako aldea atarata, Ipar Uribe nagusitu zan barikuan jokatutako Bertsolari Gazteen XV. BBK Sariketan.\nBosgarren txapela Xabier Silveirarentzat\nAstegoienean, zapatuan Elizondon finala jokatu, irabazi eta Nafarroako Bertsolari Txapelketa gehien irabazi dauen bertsolaria da Xabier Silveira lesakarra, honezkero bost jantzi ditualako, azken laurak bata bestearen atzetik.\nGipuzkoako Bertso Eskolen III. Eguna martiaren 25ean Oñatin\nBizkaie! 2007-03-23 01:00 Bertsolaritzea\nGipuzkoako Bertso Eskolen III. Eguna ospatuko da domekan honetan, martiak 25, Oñatin, Gipuzkoako Bertsozale Alkarteak iragarri dauenez. Egitaraua goizeko 11:00etan hasiko da, ordu horretan alkartuko baitira parte-hartzaile guztiak Oñatiko plazan.\nBizkaiko Bertsolari Gazteen IV. Jaia Otxandion martiaren 24an\nZapatu honetan, martiaren 24an, Bizkaiko Bertsolari Gazten IV. Jaia ospatuko da. Urteroko moduan, Bizkaiko herri txiki bat aukeratzen da egun osoan, bertso giroan ondo pasetako asmoagaz eta aurten, Otxandion alkartuko dira bertsolariak.\nXXXVIII. Osinalde Saria\nBizkaie! 2007-03-09 01:00 Bertsolaritzea Mariaren 10ean lehen kanporaketea Ordiziako Argi Berri alkartean\nBertso saio, sariketa eta txapelketetan oparoa dan sasoian, Osinalde Saria klasikoen artean dogu, aurten 38. edizinoa beteko dau eta.\nArratia eta Lea Artibai BBK Sariketatik kanpo\nBizkaie! 2007-03-07 01:00 Bertsolaritzea\nBusturialdearen (366 puntu) kontra Lea Artibaiko taldeak (343 puntu) galdu eta Durangaldearen (384 puntu) eta Arratiaren (346,5 puntu) arteko lehian, Durangaldea nagusitu ostean, finalistak datorren astean egingo diran saio bietako irabazleak izango dira.\nBilboaldeak eta Ipar Uribek saio bana irabazi dabe Bertsolari Gazteen XV. BBK Sariketan\nBizkaie! 2007-02-28 01:00 Bertsolaritzea\nLehen saioan, Lea Artibaik 362,5 puntu lortu ebazan eta Bilboaldeak, barriz, 363,5.\nArratia eta Ipar Uriberen arteko lehian Ipar Uribeko taldeak 380 puntu lortu dauz eta Arratiak, barriz, 368,5.\nAitzol Barandiaranek irabazi dau VI. Abra Saria\nBizkaie! 2007-02-26 01:00 Bertsolaritzea\nLehenengo zatian, Odei Barrosok eta berak lortu eben puntu gehien eta biak pasau ziran bigarren zatira. Hor, Barandiaran ataundarrak Barrosok baino puntu gehiago lortu ebazan, bertsolari bien lana goraipatzekoa izan arren.\nIñigo Olaetxea nagusi Etxarri Aranazeko saioan\nSaio ederra izan zan Etxarri Aranazen jokatutakoa eta Iñigo Olaetxeagaz batera, bigarren sailkatuak be, Jon Barberenak be finalean kantetako aukerea izango dau segurutik.\nBBKren Bertsolari Gazteen XV. Sariketea martxan dago\nEskualdeka antolatuta, bertsolari gaztetxuenek jentaurrean kantetako aukera parebakoa daukie eta, ez horren gaztetxuenek, euren doeak erakusteko.\n‹‹ Aurrekoak 1 2 3 4 ... 66 67 68 69 70 71 72 73 ... 82 83 84 85 Hurrengoak ››


Kanpaina non, politikaria han - - euskalerriairratia.eus\nKanpaina non, politikaria han\nJokin Castiella 2015-12-04 12:41\nAtzo Frantzisko Xabierkoaren eguna ospatu genuen, Nafarroako zaindaria omen, Euskararen zaindaria ere hortik Euskararen Nazioarteko Eguna atzo izan zela. Eskupilotarena ere diote eta misiolariena. Atzoko egunez ere hauteskunde kanpaina hasi genuen, Nafarroak datorren legegintzaldian bere izaerari mantenduko dion eztabaida honen erdian hara non eta bere egun ospetsuan, abenduaren hiruan.\nAzkar batean egin genuen ere atzo politikarien zaindari santu nafarra eta baten batek ere bere gidaritza erregutu kanpainarako. Horrela komeriak 15 egun aurretik betikoak esateko eta ohikoak erantzuteko, leku berdinetan argazkia ateratzeko eta hipokresia puntu horrekin hiritarra gogaitzeko, dela azokan, kalean, irratian edo telebistan. Atzo gaur eta bihar puntu estrategikoa dirudi Iruñeko Sarasate pasealekuan Foruen Monumentuaren gerizpea edozein koloreko alderdik euren Nafarroa aldarrikatzeko.\nHala ere nola da posible Madrilen egoitza duen edozein alderdik Nafarroaren alde ari dela esatea, eta esatea zilegi den arren, edonork sinestea? Argi dagoena da estatu mailako politikagintzan, Nafarroa osoa Madrileko auzo distritu batek baino gutxiago axola duela. Ez gaude Mariano, Pedro, Pablo edo Albert aukeratzen ari. Hortaz bozkatu buru argiz, jakin beza boto emaleak zer dagoen jokoan oraingoan eta ez fida 500 kilometrora erabakitzen duenaren hitzean. Politikari guztiak gezurtero hutsak badira, kanpainan erabiltzen duten Sarasate pasealeku berdinean, foru damaren itzalpean, edozein egunetan aurpegira esateko aukera izan dezagun.


Lau tobera Ketchup betetzeko makina, saltsarekin ontziratzeko makina, beira botilaratzeko - Vialliquidfillingmachine.com\nBeheko Botilarentzako Lau Zuloko Saltsa Betetzeko Makina Estandarra\n1. Niza makinaren itxura, zentzuzko egitura, hau da diseinu berri aurreratuena. Makina 4/6/8/12 / etc buruak pertsonalizatzeko aukera dago, bezeroaren produkzio ahalmenaren arabera.\n2. Plano positiboko desplazamendu ponpa onartzen du, doitzeko doikuntza handiko gama altuarekin. Ponparen gorputz osorako bolumena erregulatu dezake. Gainera, ponpa bakarra arin, azkar eta eroso egokitu daiteke.\n3.Plunger ponpa betetzeko sistemak ez du drogak xurgatzeko gaitasunik, egonkortasun kimiko ona, tenperatura handiko erresistentzia. korrosioarekiko erresistentzia, urraduraren erresistentzia, bizitza luzeko zerbitzua, abantaila bereziak ditu likido korrosiboa betetzean.\n4. Likidoaren betetze askotarako erabilitako 4. maiztasuna kontrolatzeko abiadura, zenbaketa automatikoa.\n5.Main elementu elektrikoek atzerriko marka ezaguna hartzen dute\n6. Makina gorputza 304 altzairu herdoilgaitzez eginda dago, betiere GMP araua betez\nTag: saltsak betetzeko makina, saltsa botila betetzeko makina